title: Chadli Amri

text: Chadli Amri (, s. 14. joulukuuta 1984 Saint-Avold, Ranska) on ranskalais-algerialainen jalkapalloilija, pelipaikaltaan keskikenttälaituri ja laitahyökkääjä. Hän edustaa Saksan Bundesliigassa pelaavaa Kaiserslauternia.


title: Chadli Amri

text: Amri pelasi juniorivuotensa Ranskassa, josta hän siirtyi pelaamaan ammattilaiseksi Saksaan vuonna 2004. Amri pelasi kaksi kautta Saarbrückenissa, josta hän siirtyi Bundesliigassa pelanneeseen Mainziin. Joukkue putosi seuraavalla kaudella 2007–2008 2. Bundesliigaan, josta se nousi takaisin Bundesliigaan kaudella 2009–2010. Amri sai vaihtelevasti peliaikaa ja kävi välillä pelaamassa joukkueen reserveissä alemmalla sarjatasolla.


title: Chadli Amri

text: Toukokuussa 2010 Amri allekirjoitti kolmen vuoden sopimuksen kaudeksi 2010–2011 Bundesliigaan nousseen Kaiserslauternin kanssa.


title: Chadli Amri

text: Amri pelasi ensimmäisen maaottelunsa Guineaa vastaan 2. syyskuuta 2006.


title: Vitun kova ääni (albumi)

text: Vitun kova ääni on OG Ikosen ja Liigalaiskan muodostavan Vitun kova ääni -rap-duon huhtikuussa 2010 julkaisema omakustanne cd-r.


title: Mindaugas

text: Mindaugas (myös Mendog ja Mindowe) (1200–1263) oli ensimmäinen tunnettu Liettuan suuriruhtinas ja ainoa Liettuan kuningas. Mindaugasin valtakausi kuninkaana kesti kymmenen vuoden ajan, kunnes hänen veljenpoikansa Treniota ja herttua Daumantas murhasivat hänet. Vaikka hänen valtakausi olikin levotonta aikaa, nykyään Liettuassa Mindaugasia pidetään maan perustajana ja länsimaisen kulttuurin tuojana.


title: Mindaugas

text: Mindaugasin varhaisesta taustasta ei tiedetä kuin se, että Liivinmaan riimikronikan mukaan hänen isänsä oli merkittävä kuningas ("ein kunic grôβ"). Liettualaisen historioitsija Tomas Baranauskasin mukaan Mindaugasin isä oli mahdollisesti Henrikin Liivinmaan kronikassa vuonna 1213 mainittu nimeämätön ruhtinas. Mindaugas hallitsi alkuaikoinaan Aukštaitijaa eli niin sanottua Varsinais-Liettuaa. 1200-luvulla Kalparitaristo, paavi sekä keisari kiinnostuivat kaikki Liettuan alueista ja vuonna 1236 se mainitaan yhtenä valloitettavana pakana-alueena. Paavi Gregorius IX julisti erityisen ristiretken Liettuaan ja Žemaitijaan vuonna 1236. Volkwinin johtamat kalparitarit hävisivät Mindaugasin kilpailija Vykintasin johtamille žemaitijalaisille Saulen taistelussa 22. syyskuuta 1236. Liivinmaan riimikronikan mukaan Mindaugas oli vuoteen 1238 mennessä koonnut valtansa alle kaikki liettualaiset maat. Muissa lähteissä yhdistämistä tapahtui vielä myöhemmin 1230-luvulla ja vielä 1240-luvullakin. Rusilaisissa lähteissä Mindaugasia kutsutaan suuriruhtinaaksi ("Veliki knjaz"), mikä tarkoittaa että hän oli useamman ruhtinaan pää. Vuodesta 1245 häntä kutsutaan latinankielisissä lähteissä nimellä "Supreme Rex" ja että hän hallitsi kaikkia liettualaisia maita, sekä niiden lisäksi eteläistä Seloniaa, Mustaa Rusia ja mahdollisesti Minskiä ja Breslavia. Vuonna 1239 hän oli lähettänyt poikansa Vaišvilkasin hallitsemaan Novgorodia. Mindaugasin vallan tunnustivat myös ilmeisesti muinaispreussilaiset Nadruvia, Skalvia sekä jotvingialaiset Sudovian pohjoisosassa.


title: Mindaugas

text: Vuonna 1248 Mindaugas lähetti veljenpoikansa Tautvylasin, Edivydasin ja Saulen taistelun voittaja Vykintasin valtaamaan Smolenskia, mutta yritys epäonnistui. Sittemmin Mindaugasin pyrkimys vallata näiden alueet Liettuassa johtivat sisällissotaan, jossa Tautvylas, Edivydas ja Vykintas solmivat Mindaugasin vastaisen liiton Saksalaisen ritarikunnan ja Galitsian-Volynian kanssa. Mindaugas puolestaan lahjoi ritarikunnan Andreas von Stirlandin puolelleen. Paavi Innocentius IV kastoi Mindaugasin 1251 ja vastineeksi siitä Mindaugasista tuli kuningas. Kesällä 1251 Mindaugas ja hänen puolellaan olleet kalparitarit torjuivat Tautvylasin hyökkäyksen Vorutan linnaan. Tappion jälkeen Tautvylas pakeni Galitsiaan ja tehtiin rauha, jossa Mustan Rusin hallitsijaksi nousi Galitsian ruhtinas Danielin poika Roman ja Polotskin ruhtinaskunnan johtoon nousi Tautvylas. Mindaugasin ja hänen vaimonsa Mortan virallinen kruunaaminen tapahtui vuonna 1253 ja kruunauksen suoritti paavia edustanut Kulmin arkkipiispa. Oletettua kruunauspäivää 6. heinäkuuta pidetään Liettuassa nykyin kansallisena juhlapäivänä. Mindaugas rakennutti kirkon Vilnaan nykyisen katedraalin paikalle, mikä viittaa siihen että Vilna oli jo tuolloin Liettuan keskus. Vuosina 1251–1261 Liettuan ja Liivinmaan välillä vallitsi pitkä rauha. Tänä aikana Liettua laajentui itään rusilaiselle alueelle. Mindaugas solmi rauhan myös Galitsian kanssa, jonka ruhtinas Danielin pojalle Švarnille hän naitti tyttärensä. Vuonna 1259 Kultaisen ordan mongolit hyökkäsivät Liettuaan pystymättä kuitenkaan alistamaan sitä.


title: Mindaugas

text: Žemaitijalaiset olivat Memelin (nyk. Klaipėda) perustamisen jälkeen vuonna 1252 hyökkäilleet jatkuvasti Saksalaista ritarikuntaa vastaan. Heidän voitettuaan ritarikunnan joukot Skuodassa 1259 kuurit kapinoivat ja semgallit irtautuivat ritarikunnan hallinnasta. Semgallien voitettua Durben taistelun vuonna 1260 kuurit vapautuivat kokonaan ja muinaispreussilaiset aloittivat kapinan. Ritarikunnan elpyessä 1261 žemaitijalaiset pyysivät apua Mindaugasilta tämän sisarenpojan Treniotan välityksellä. Mindaugas suostui ja keräsi sotakoalition ritarikuntaa vastaan. Sota ritarikuntaa vastaan merkitsi Liettuan palaamista pakanalsuuteen, vaikka Mindaugas itse ei tiettävästi katolilaisuudesta luopunut. Mindaugasin sotakoalitioon kuului Liettuan hallitsemat rusilaiset ruhtinaskunnat Polotsk ja Vitebsk, sekä Novgorod. Hyökkäyksiä tehtiin Liivinmaalle, puolalaiseen Masoviaan ja ritarikunnan läntisille alueille muinaispreussilaisten tukemiseksi. Treniota omistautui sodalle lännessä ja Mindaugas toimi puolestaan idässä. Kaksikon välit kiristyivät ritarikunnan kukistettua Liivinmaan kapinalliset. Mindaugasin tappoi lopulta hänen vaimokseen Mortan kuoleman jälkeen ottama vaimo, joka oli jo Nalšian ruhtinas Daumantasin aviopuoliso. Treniotan rohkaisemana Daumantas tappoi Mindaugasin ja hänen kaksi poikaansa vuonna 1263. Treniota nousi Mindaugasin seuraajaksi, vaikkakin hänen valtakautensa jäi melko lyhyeksi. Mindaugasin poika Vaišvilkas, joka oli aikanaan vetäytynyt luostariin, yritti kukistaa Treniotaa. Treniotan murhasi lopulta eräs Mindaugasin palvelija ja Vaišvilkas hallitsi Liettuaa vuodesta 1264 vuoteen 1267, mutta vetäytyi lopulta takaisin luostariin, jossa hänetkin murhattiin seuraavana jouluna.


title: Mindaugas

text: Mindaugasiin on myöhemmin suhtauduttu ristiriitaisesti. Pakanallismieliset pitivät häntä petturina kun taas kristityt ovat pitäneet hänen tukeaan kristinuskolle liian laimeana. Gediminasin tiedetään maininneen hänet vain ohimennen kun taas Vytautas Suuri ei maininnut häntä koskaan. Häntä on jopa väitetty myöhemmin Puola-Liettuaan kohdistuneen tuhon aiheuttajaksi. Mindaugas oli puolalaisen Juliusz Słowackin näytelmä "Mindowen" aihe. Lisäksi hän on esiintynyt Martinš Zivertsin näytelmässä "Vara" (1944) ja Justinas Marcinkevičiuksen runossa "Mindaugas" (1969). Molemmissa teoksissa arvosteltiin Mindaugasin väkivaltaista Liettuan valtion synnyttämisprosessia.


title: Treniota

text: Treniota (; 1210-1264) oli Liettuan suuriruhtinas vuosina 1263-1264. Treniota oli Mindaugasin sisarenpoika. Vaikka Mindaugas kääntyi kristinuskoon estääkseen liiviläisten ja Saksalaisen ritarikunnan hyökkäykset, Treniota pysyi pakanana. Treniota nousi valtaan sotkeuduttuaan Mindaugasin murhaan, mutta hän oli vallassa vain vuoden ennen kuin hänetkin murhattiin.


title: Treniota

text: Treniota syntyi vuonna 1210. Hän oli Mindaugasin sisaren poika ja hänen isänsä oli mahdollisesti tämän mies Lengvenis. Vuonna 1261 Treniota välitti Mindaugasille žemaitijalaisten avunpyynnön näiden etsiessä liittolaista Saksalaista ritarikuntaa vastaan. Mindaugas lähti sotaan, mikä teki tyhjäksi hänen aiemmin kasteella ja kruunauksella saamansa edut. Syttyneessä sodassa Treniota taisteli ritarikuntaa vastaan lännessä Mindaugasin taistellessa idässä muun muassa Brjanskissa.


title: Treniota

text: Treniotan ja Mindaugasin välit kiristyivät, kun ritarikunta kukisti Liivinmaalla kapinoimaan ryhtyneet kuurit ja semgallit. Mindaugas oli mennyt naimisiin Nalšian ruhtinaan Daumantasin vaimon kanssa ja Treniota yllytti Daumantasin surmaamaan Mindaugasin ja kaksi tämän poikaa vuonna 1263. Surmatyön jälkeen Treniota nousi suuriruhtinaaksi, mutta hän joutui sotaan Vaišvilkasin kanssa. Treniotan murhasi lopulta Mindaugasin entinen palvelija vuonna 1264.


title: Jens Böhrnsen

text:
Jens Böhrnsen (s. 12. kesäkuuta 1949 Bremen, Länsi-Saksa) on saksalainen sosiaalidemokraattinen poliitikko. Hän on ollut Bremenin osavaltion senaatin puhemies eli osavaltion pääministeri ja Bremenin kaupungin pormestari vuodesta 2005 lähtien ja Saksan virkaatekevä presidentti toukokuusta 2010 kesäkuuhun 2010 asti.
Hän on ammatiltaan lakimies ja toimi vuosina 1978–1995 tuomarina Bremenissä. Vuodesta 1995 lähtien hän on ollut kokoaikainen poliitikko.


title: Jens Böhrnsen

text: Böhrnsen syntyi 12. kesäkuuta 1949 Gröpelingenissä, joka on Bremenin työläiskaupunginosaa. Hänen vanhempansa toimivat aktiivisesti SDP:ssä ja ammattiliitoissa. Hänen isänsä oli Gustav Böhrnsen (alun perin kommunisti mutta kääntyi sosiaalidemokraatiksi), joka oli myös SPD:n poliitikkoja ja toimi puheenjohtajana SPD-ryhmittymässä Bremenin parlamentissa vuosina 1968-1971. Jens Böhrnsen liittyi SPD:hen vuonna 1967. Hän opiskeli lakia Kielin yliopistossa. Hän toimi asessorina Bremenin hallinnossa, sen jälkeen tuomarina 17 vuotta, ennen kuin hänet valittiin Bremenin parlamenttiin (Bürgerschaft).


title: Kippis kulaus

text: "Kippis kulaus" on rap-artisti Petri Nygårdin neljäs single hänen neljänneltä studioalbumilta, "Kaikkee pitää olla". Kappaleesta on julkaistu musiikkivideo. Kappaleen on tuottanut MMEN ja siinä on sama biitti, kuin Nygårdin alter egon, Travis Biclen, "Drink It Up" -kappaleella.


title: Koripallon Oseanian-mestaruuskilpailut

text: Koripallon Oseanian-mestaruuskilpailut on FIBA Oceanian järjestämä koripallon mestaruusturnaus oseanialaisille maajoukkueille. Lopputurnaus järjestetään nykyisin kahden vuoden välein. Turnaus toimii myös karsintana olympialaisiin ja maailmanmestaruuskilpailuihin. Yleensä kilpailussa ovat olleet mukana vain Australian ja Uuden-Seelannin maajoukkueet.


title: Messe de Nostre Dame

text: Messe de Nostre Dame on polyfoninen messu, jonka runoilija, säveltäjä ja kirkonmies Guillaume de Machaut sävelsi ennen vuotta 1365. Kyseessä on vanhin sävelletty täysi messun ordinarium, jolle voidaan nimetä yksittäinen säveltäjä. Messu koostuu "Kyriestä", "Gloriasta", "Credosta", "Sanctuksesta" ja "Agnus Deistä", joita seuraa vielä "Ite missa est".


title: Messe de Nostre Dame

text: Messu on neliääninen. Laulajien joukkoon on lisätty kontratenori. Machaut sävelsi teoksensa tuomiokirkolle Reimsissä, jossa oli kaniikkina.


title: Algerian presidentti

text: Algerian presidentti on Algerian valtionpäämies, joka valitaan viiden vuoden välein. Presidentti on asevoimien ylipäällikkö ja nimittää pääministerin. Nykyinen presidentti on Abdelaziz Bouteflika vuodesta 1999 lähtien.


title: Ilmasilta

text: Ilmasilta on ilmateitse kulkeva logistinen reitti, jonka kautta kuljetetaan materiaalia tai ihmisiä poikkeustilanteissa. Normaalia siviili-ilmailun logistiikkaa ovat reittilennot, charterlennot ja rahtilennot.


title: Ilmasilta

text: Kuuluisia ilmasiltoja ovat olleet


title: Ilmasilta

text: Suomessa toimii useita ilmasilta-nimisiä ilmailu- tai ilmailuhistoriaseuroja, esimerkiksi Lahden ilmasilta, Turun ilmasilta, Joensuun ilmasilta sekä Varjoliittoseura Ilmasilta.


title: Ilmasilta

text: Ilmasilta oli 1960-luvulla käytössä myös MTV:n televisio-ohjelman nimenä, jonka avulla kerättiin varoja pelastushelikopterin hankintaan.


title: Kazys Grinius

text: Kazys Grinius (17. joulukuuta 1866, Kazlų Rūda – 4. kesäkuuta 1950, Chicago) oli Liettuan kolmas presidentti muutaman kuukauden ajan vuonna 1926. Hänet syrjäytettiin vuoden 1926 vallankaappauksessa.


title: Kazys Grinius

text: Grinius syntyi Selemassa, lähellä Marijampolėn kaupunkia Liettuan ollessa osa Venäjän keisarikuntaa. Hän opiskeli lääketiedettä Moskovan yliopistossa ja valmistui fyysikoksi. Nuorena miehenä hän oli mukana Liettuan poliittisessa toiminnassa ja joutui tämän takia venäläisten viranomaisten vainoamaksi.


title: Kazys Grinius

text: Vuonna 1896 hän meni naimisiin Joana Pavalkytėn kanssa. Vuonna 1899 syntyi heidän poikansa Kazys ja 1902 tytär Gražina. Ensimmäisen maailmansodan aikana he asuivat Kislovodskissa. Vaimo ja tytär saivat surmansa vuonna 1918 Puna-armeijan hyökkäyksessä. Heidät haudattiin Kislovodskin hautausmaalle.


title: Kazys Grinius

text: Liettuan itsenäistymisen jälkeen 1918 Griniuksesta tuli kansalliskokouksen jäsen ja Liettuan talonpoikien kansallisen liiton jäsen. Hän toimi pääministerinä vuosina 1920–1922. Seimas valitsi hänet presidentiksi vuonna 1926, mutta hän ehti toimia virassa vain puolen vuoden ajan. Hänet syrjäytettiin vallankaappauksessa, jonka toimiinpanijana oli Antanas Smetona.


title: Kazys Grinius

text: Grinius kieltäytyi yhteistyessä saksalaisten kanssa, kun Natsi-Saksa oli valloittanut maan 1941. Neuvostoliiton uudelleen vallattua Liettuan vuonna 1944 hän pakeni länteen Yhdysvaltoihin.


title: Kazys Grinius

text: Grinius kuoli Chicagossa vuonna 1950 83-vuotiaana. Griniuksen jäännökset haudattiin Liettuaan vuonna 1990, kun Liettua itsenäistyui uudelleen.


title: Cumbrian ammuskelutapaus

text: Cumbrian ammuskelutapaus sattui 2. kesäkuuta 2010 Cumbriassa Englannissa. Ammuskelijan jäljiltä jäi 12 kuollutta ja 25 loukkaantunutta.


title: Cumbrian ammuskelutapaus

text: Ammuskelijaksi epäillään itsensä surmannutta 52-vuotiasta Derrick Birdiä. Silminnäkijöiden mukaan Whitehavenista ammuskelunsa aloittanut Bird ajoi useiden eri kaupunkien läpi ampuen ihmisiä.


title: Cumbrian ammuskelutapaus

text: Bird oli ampunut suurinta osaa haavoittuneista päähän haulikolla tai pienoiskiväärillä. Hänellä oli lupa kumpaankin aseeseen. Todistajat näkivän Birdin ampuvan uhrejaan autonsa ikkunasta. Rikospaikkoja oli 30. Haulikko ja kiikaritähtäimellä varustettu pienoiskivääri löydettiin Birdin ruumiin läheltä. Yli 100 tutkijaa selvittää kolmituntisen surmajakson tapahtumien kulkua ja ampujan motiiveja.


title: Cumbrian ammuskelutapaus

text: Kyseessä oli Britannian pahin joukkomurha sitten vuoden 1996 Dunblanen verilöylyn.


title: Cumbrian ammuskelutapaus

text: Poliisi avasi ammuskelusta huolestuneita ihmisiä varten hätälinjan.


title: Jonas Staugaitis

text: Jonas Staugaitis (20. toukokuuta 1868, Vilkaviškis – 18. tammikuuta 1952, Kaunas) oli Liettuan neljäs presidentti muutaman tunnin ajan "de jure" vuoden 1926 vallankaappauksen aikana. Hän hoiti virkaa Seimasin puhemiehenä. Hän luopui presidentin tehtävistä vallankaappauksen jälkeen.


title: Jonas Staugaitis

text: Ammatiltaan Staugaitis oli Varsovan yliopistosta valmistunut lääkäri. Hänet valittiin Seimasiin vuonna 1919. Staugaitis on haudattu Petrašiūnain hautausmaalle, Kaunasiin.


title: Wassily Hoeffding

text: Wassily Hoeffding (12. kesäkuuta 1914 Mustamäki, Suomen suuriruhtinaanmaa – 28. helmikuuta 1991 Chapel Hill, Pohjois-Carolina) oli suomalaissyntyinen yhdysvaltalainen tilastotieteilijä. Hänen vanhempansa olivat tanskalaisia. Hän oli ei-parametristen menetelmien keskeinen kehittäjä.


title: Wassily Hoeffding

text: Hoeffding varttui Suomessa, Tanskassa ja Saksassa. Hän suoritti filosofian tohtorin tutkinnon Berliinin yliopistossa vuonna 1940. Hän asui Saksassa toisen maailmansodan ajan, mutta ei-kansalaisena hän välttyi sotapalvelukselta, ja kun ei-kansalaisetkin kutsuttiin aseisiin vuonna 1944, hänet vapautettiin diabeteksen vuoksi. Sodan jälkeen hän muutti New Yorkiin jatkamaan opintojaan ja teki sittemmin opettajan- ja tutkijanuran University of North Carolinassa.


title: Gérard Buscher

text: Gérard Buscher (s. 5. marraskuuta 1960 Alger, Ranskan Algeria) on ranskalainen jalkapallovalmentaja ja entinen jalkapalloilija.


title: Gérard Buscher

text: Buscher pelasi koko uransa ajan Ranskassa 1970-luvulta 1990-luvun alkuun saakka. Hyökkääjänä pelannut Buscher edusti muun muassa Nicea, Nantesia ja Montpellier’ta.


title: Gérard Buscher

text: Buscher aloitti valmentamisen vuonna 2005 ollessaan Nicen väliaikainen valmentaja kaudella 2004–2005. Kahden kuukauden pestin jälkeen hän siirtyi Nicen reservijoukkueen päävalmentajaksi heinäkuussa 2005.


title: Gérard Buscher

text: Toukokuussa 2009 Buscher teki alustavasti kauden mittaisen sopimuksen tunisialaisen CS Hammam-Lifin kanssa. Joukkue sijoittui kauden päätteeksi yhdeksänneksi. Buscher lopulta siirtyi kesäkuussa 2010 CA Bizertinin uudeksi päävalmentajaksi.


title: Gérard Buscher

text: Helmikuussa 2010 Buscher allekirjoitti tunisialaisen Stade Tunisienin kanssa sopimuksen, jossa hänen tarkoituksena on toimia 1. heinäkuuta 2010 lähtien junioriseuran teknisenä johtajana.


title: Gérard Buscher

text: Buscher erotettiin tehtävästään CA Bizertinin valmentajana elokuussa 2010, joukkueen kärsittyä kaksi tappiota peräkkäin. Hän ehti valmentaa joukkuetta kaksi kuukautta.


title: Gérard Buscher

text: Joulukuussa 2010 Buscher palkattiin AS Marsan valmentajaksi.


title: Kasper Lehikoinen

text: Kasper Lehikoinen (s. 20. huhtikuuta 1992) on suomalainen sulkapalloilija. Hän on voittanut nuorten EM-pronssia kahdesti sekä Euroopan karsinnan nuorten olympialaisiin. Suomen-mestaruuden Lehikoinen on voittanut kaksinpelissä vuonna 2017 ja nelinpelissä vuonna 2014 (parinaan Marko Pyykönen). BC Bluemintonia edustavaa Lehikoista valmentaa Johnny Askevig.


title: Kasper Lehikoinen

text: Lehikoinen alkoi pelaamaan sulkapalloa 4-vuotiaana. Hän aloitti 12-vuotiaana yhteistyön henkilökohtaisen valmentajan Johnny Askevigin kanssa.


title: Kasper Lehikoinen

text: Huhtikuussa 2009 Lehikoinen voitti 19-vuotiaiden EM-pronssia itseään kaksi vuotta vanhempien seurassa. Helmikuussa 2010 hän edusti Suomea joukkueiden EM-kilpailuissa voittaen neljästä kaksinpelistään kolme. Hän voitti Euroopan karsinnan nuorten olympialaisiin Tanskassa. Hän sai villin kortin Manchesterin EM-kilpailuihin, mutta hävisi ensimmäisen kierroksen ottelunsa. Vuonna 2011 hän saavutti toistamiseen pronssia nuorten EM-kilpailuissa.


title: Tender Prey

text: Tender Prey on Nick Cave and the Bad Seedsin viides albumi, joka julkaistiin vuonna 1988. Levyn julkaisi levy-yhtiö Mute Records. Levyn tunnetuin kappale on "The Mercy Seat" joka on kuulunut julkaisustaan lähtien lähes poikkeuksetta Nick Cave and the Bad Seedsin keikkaohjelmistoon.


title: Antanas Merkys

text: Antanas Merkys (1. helmikuuta 1887 Bajorai – 5. maaliskuuta 1955 Vladimirin alue) oli Liettuan viimeinen pääministeri vuosina 1939–1940. Presidentti Antanas Smetonan paettua maasta Merkysistä tuli maan "de facto" presidentti vuonna 1940. Merkys teki yhteistyötä Neuvostoliiton kanssa ja luovutti presidenttiyden Liettuan kansanhallituksen perustaneelle Justas Paleckisille. Merkysin yrittäessä paeta maasta hänet vangittiin ja karkotettiin Venäjän sisäosiin. Hän kuoli karkotettuna vuonna 1955.


title: Antanas Merkys

text: Merkys opiskeli lakia ja palveli ensimmäisessä maailmansodassa Venäjän armeijassa. Liettuan itsenäistyessä hänestä tuli itsenäistyneen maan puolustusministeri ja myöhemmin hän toimi Liettuan armeijassa. Myöhemmin hän toimi lakimiehenä.


title: Antanas Merkys

text: Klaipėdan vallankaappauksen jälkeen Merkysistä tuli Memelin mandaattihallintoalueen komission sihteeri. Vuoden 1926 vallankaappauksen jälkeen hänestä tuli uudelleen puolustusministeri ja vuonna 1927 hänestä tuli Klaipėdan alueen kuvernööri. Saksan vaatimuksesta Merkys luopui kuvernöörin virasta vuonna 1932, jolloin hän palasi uudelleen lakimiehen virkaan. Hän toimi Kaunasin kaupunginjohtajana vuosina 1933–1939. 1936 hänet valittiin Seimasiin ja pääministeri hänestä tuli 17. marraskuuta 1939.


title: Antanas Merkys

text: 14. kesäkuuta 1940 Neuvostoliiton annettua uhkavaatimuksen Liettualle presidentti Antanas Smetona ehdotti aseellista vastarintaa. Merkys ehdotti uhkavaatimuksen hyväksymistä ja halusi luopua pääministerin tehtävistä, mutta päättikin Neuvostoliiton uhan takia pysyä virassaan. Smetona antoi Merkysille presidentin valtuudet paettuaan Saksaan. Päivää Smetonan poistumisen jälkeen Merkys ilmoitti radiossa ottavansa presidentin valtuudet, vaikka se olikin perustuslain vastaista.


title: Antanas Merkys

text: 17. kesäkuuta 1940 Merkys hyväksyi Neuvostoliiton vaatimukset ja antoi presidentin ja pääministerin valtuudet Justas Paleckisille. 17. heinäkuuta hän yritti perheensä kanssa paeta Ruotsiin, mutta hänet pidätettiin Riiassa. Hän ja hänen perheensä karkotettiin Saratoviin. Vuonna 1954 Merkys vapautettiin, mutta häneltä kiellettiin paluu Liettuaan. Hän eli Vladimirissa kuolemaansa saakka. Merkys kuoli vuonna 1955 67-vuotiaana. Hänen hautaansa ei ole koskaan löydetty ja näin ollen Kaunasissa on ainoastaan muistomerkki hänestä.


title: Rachid Belhout

text: Rachid Belhout (s. 14. kesäkuuta 1944 Sétif, Ranskan Algeria) on algerialais-belgialainen jalkapallovalmentaja.


title: Rachid Belhout

text: Belhout opiskeli jalkapallovalmentajaksi Belgiassa, jossa hän myös aloitti valmentajauransa Jeunesse Arlonaisen joukkueessa. Sittemmin Belhout valmensi vuorotellen belgialaisia ja luxemburgilaisia seuroja.


title: Rachid Belhout

text: Vuonna 2006 Belhout palasi kotimaahansa valmentamaan kaudeksi ES Sétifiä, mutta sai vuoden 2007 alussa potkut ailahtelevien tulosten myötä Arabian Mestarien liigassa. Belhout siirtyi samantien ASO Chlefiin, jossa ei myöskään menestystä tullut ja hänet erotettiin syyskuussa 2008.


title: Rachid Belhout

text: Sittemmin Belhout oli MC El Eulman valmentajana ennen siirtymistään Tunisiaan Olympique de Béjan päävalmentajaksi kaudella 2009–2010. Hän korvasi kauden aloittaneen Khaled Ben Sassin, joka sai potkut heikkojen tulosten vuoksi. Joukkue sijoittui sarjassa seitsemänneksi, mutta sen sijaan voitti Tunisian cupin. Se oli samalla joukkueen historian toinen cup voitto. Belhout jatkoi joukkueen valmentajana alkukauden kaudella 2010–2011.


title: Rachid Belhout

text: Joulukuussa 2010 JS Kabylie ilmoitti tehneensä sopimuksen Belhoutin kanssa. Edelliskaudella joukkue sijoittui Algerian pääsarjassa kolmanneksi. Belhoutin alaisuudessa joukkue jäi kuitenkin kauden päätteeksi Algerian pääsarjassa sijalle 12. Belhout onnistui kuitenkin saavuttamaan Algerian cupin voiton kauden päätteeksi.


title: Rachid Belhout

text: 20. heinäkuuta 2011 Belhout palasi takaisin Tunisiaan allekirjoitettuaan vuoden sopimuksen US Monastirin kanssa. Joulukuussa 2011 hän erosi tehtävistään riitannuttuaan joukkuejohdon kanssa AS Marsalle hävityn ottelun jälkeen. Monastir onnistui voittamaan yhden ottelun kuudesta ottelusta.


title: Rachid Belhout

text: Helmikuussa 2012 Belhout siirtyi vuoden sopimuksella valmentamaan kotimaahansa CS Constantinen joukkuetta. Kesäkuun alussa 2012 hän jätti Constantinen ja siirtyi ASO Chlefin päävalmentajaksi.


title: Vitali Jeremejev

text: Vitali Mihailovitš Jeremejev () (s. 23. syyskuuta 1975 Öskemen, Kazakstanin SNT, Neuvostoliitto) on kazakstanilainen ammattilaisuransa päättänt jääkiekkomaalivahti.


title: Vitali Jeremejev

text: Jeremejev aloitti jääkiekon kotikaupunkinsa jääkiekkojoukkueessa Torpedo Ust-Kamenogorskissa. Ensimmäistä kertaa hän pelasi silloisessa Venäjän pääsarjassa ssa kaudella 1992–1993. Vuonna 1994 New York Rangers varasi hänet vuoden viimeisellä kierroksella.


title: Vitali Jeremejev

text: Kaudeksi 1994–1995 Jeremejev siirtyi HK Dynamo Moskovaan, jossa hän pelasi kolme kautta. Tuona aikana Venäjän pääsarja muuttui IVY:n mestaruussarjasta superliigaksi. Jeremejev siirtyi vuonna 1997 yhdeksi kaudeksi Torpedo Jaroslavliin, minkä jälkeen hän palasi vielä kahdeksi kaudeksi Moskovan Dynamoon.


title: Vitali Jeremejev

text: Jeremejev siirtyi Pohjois-Amerikkaan vuonna 2000. Hän aloitti Rangersin organisaatiossa farmijoukkueen farmissa ECHL-liigan Charlotte Checkersissä, mutta nousi kauden mittaan farmiin AHL-liigan Hartford Wolf Packiin ja edelleen pääsi pelaamaan Rangersissakin neljä ottelua. Seuraavan kauden hän aloitti jälleen Charlottessa, jossa hän jakoi ajan Jason LaBarberan kanssa. Tämä ei miellyttänyt, ja hän palasi kesken kauden Venäjälle. Jeremejev liitty kesken kauden 2001–2002 jälleen Moskovan Dynamoon, jossa hänen sopimus päättyi kauden 2009–2010 jälkeen. Venäjän superliiga oli ehtinyt muuttua KHL-liigaksi tuona aikana.


title: Vitali Jeremejev

text: Kaudeksi 2010–2011 Jeremejev siirtyi Barys Astanaan. Jeremejev pelasi Astanassa neljä kautta, kunnes päätti pelaajauransa.


title: Vitali Jeremejev

text: Jeremejev on edustanut Kazakstanin jääkiekkomaajoukkuetta useasti. Hän on pelannut C-sarjan MM-kisoissa 1994 ja 1995, B-sarjan MM-kisoissa 1997, 1999 ja 2000, MM-kisoissa 2004 ja 2010, sekä talviolympialaisissa 1998 ja 2006.


title: Pääluokka

text: Pääluokka (diateesi, verbigenus) on prdoduktiivinen rakenne, jolla muutetaan verbin tai lauseen argumenttirakennetta ja valenssia. Pääluokka voi olla verbien taivutuskategoria, kuten suomen passiivi "Talo rakenne-ttiin", tai liittorakenne, kuten englannin passiivi "The house was built".


title: Pääluokka

text: Tunnusmerkitönta pääluokkaa, joka koodaa verbin/lauseen tavallista argumenttirakennetta, kutsutaan aktiiviksi. Muut pääluokat laskevat verbin/lauseen argumenttirakennetta poistamalla tai taka-alaistamalla jonkin argumentin.


title: Pääluokka

text: Passiivi poistaa tai taka-alaistaa verbin subjektin eli agentin. Passiivirakenteet eroavat siinä koodataanko jokin muu argumentti uudeksi subjektiksi. Englannin passiivi on ns. persoonallinen passiivi, jossa aktiivilauseen objektia käsitellään passiivilauseen subjektina. Suomen passiivi sen sijaan on persoonaton passiivi, jolla ei ole subjektia.


title: Pääluokka

text: Antipassiivi poistaa tai taka-alaistaa verbin/lauseen objektin.


title: Pääluokka

text: Refleksiivi ilmaisee, että objekti ja subjekti ovat sama, eli objekti katoaa syntaksista. Suomessa ei ole kieliopillistunutta refleksiivi-pääluokkaa, vaan merkitys ilmaistaa käyttämällä objektina refleksiivipronominia "itseään" tai "itsensä". Myös ei-produktiivisia refleksiiviverbijohdoksia esiintyy, esim. "Hän peseytyi."


title: Pääluokka

text: Resiprookki ilmaisee, että subjektina olevat kaksi referenttiä tekevät asian toinen toisilleen, eli objekti katoaa syntaksista. Suomessa ei ole kieliopillistunutta resiprookki-pääluokkaa, vaan merkitys ilmaistaa käyttämällä objektina resiprookkipronominia "toisiaan".


title: Pääluokka

text: Joissakin kielissä, esimerkiksi klassisessa kreikassa, on medium, joka osoittaa tekijän kohdistavan jonkin teon tavalla tai toisella itseensä. Täten se vastaa merkitykseltään monien muiden kielten refleksiiviverbejä.


title: Barcelonetan metroasema

text: Barceloneta on Barcelonan metron linjan 4 asema, joka sijaitsee La Barcelonetan kaupunginosassa Ciutat Vellan alueella. Asema on rakennettu Carrer Doctor Aiguader- ja Passeig de Joan de Borbó -katujen risteyksen alle. Se avattiin vuonna 1976 linjan 4 laajennuksen yhteydessä.


title: Barcelonetan metroasema

text: Barcelonetan asema on lähin metroyhteys Barcelonan kaupungin toiseksi vilkkaimmalle rautatieasemalle Estació de Françalle. Noin puolen kilometrin päässä toisistaan sijaitsevien asemien välillä ei kuitenkaan ole suoraa vaihtoyhteyttä.


title: Ciutadella-Vila Olímpican metroasema

text: Ciutadella-Vila Olímpica on Barcelonan metron linjan 4 asema Sant Martín alueella. Lähistöllä on myös samanniminen Trambesòs-raitiotien linjan 4 pysäkki.


title: Ciutadella-Vila Olímpican metroasema

text: Asema on nimetty läheisen Vila Olímpican kaupunginosan ja aseman vieressä sijaitsevan Parc de la Ciutadellan mukaan. Parc de la Ciutadella on yksi kaupunkialueen merkittävimmistä puistoista ja sen alueella on myös Barcelonan eläintarha.


title: Ciutadella-Vila Olímpican metroasema

text: Ciutadella-Vila Olímpican asema avattiin vuonna 1977. Vuoteen 1982 asti asema tunnettiin läheisen kaupunginosan mukaan nimellä Ribera ja siitä vuoteen 1992 pelkästään nimellä Ciutadella. Asema oli suljettuna vuosien 1991 ja 1992 välillä, kun alueen infrastruktuuria parannettiin vuoden 1992 Barcelonan olympialaisia varten.


title: Wig-Wam Bam

text: Wig-Wam Bam on brittiläisen Sweet-yhtyeen syksyllä 1972 julkaistu kappale ja single. Se on yhtyeen ensimmäinen singlen a-puoli, jonka se pääsi itse soittamaan sen jälkeen, kun se oli alkanut tehdä yhteistyötä kappaleenkirjoittajien Nicky Chinnin ja Mike Chapmanin kanssa. Chinnin ja Chapmanin käsialaa oleva kappale edustaa tyyliltään purukumipoppia, mutta on äänimaailmaltaan rajumpi kuin Sweetin aiemmat ”purkkasinglet”.Väistö, Perttunen 2003, s.28. Pohjois-Amerikan markkinoille ”Wig-Wam Bam” julkaistiin vasta vuonna 1974.Väistö, Perttunen 2003, s.137.


title: Wig-Wam Bam

text: Kappaleen sanoitukset ja päähenkilö Hiawatha edustavat yhtyeen tuonaikaista imagoa, jossa ihannoitiin intiaanikulttuuria. Kappaleen julkaisun aikoihin yhtye alkoi kuitenkin hivuttautua niin imagollisesti kuin musiikillisestikin glam rockin suuntaan.Väistö, Perttunen 2003, s.28-29. Singlen b-puolella oleva kappale oli ”New York Connection”, joka totuttuun tapaan oli a-puolen vastaisesti yhtyeen itse kirjoittama ja edusti hard rockia.


title: Wig-Wam Bam

text: ”Wig-Wam Bam” oli hitti ympäri Eurooppaa. Yhtyeen kotimaassa Britanniassa se nousi neljänneksi, Suomessa se oli parhaimmillaan kolmantena. Lisäksi se oli listaykkönen ainakin Länsi-Saksassa.


title: Wig-Wam Bam

text: Kappaleesta on tehty useita suomenkielisiä käännösversioita. Ensimmäinen oli Karma-yhtyeen vuonna 1973 julkaisema samanniminen versio. Suomennos oli lähtöisin Vexi Salmen kynästä. Vuonna 1985 samaa käännöstä käytti Alaston lounas ja 1993 Menneisyyden Vangit. Vuonna 1991 ilmestyi Ilkka Vainion sanoittama ja Ripan tykkien esittämä ”Juodaan vaan”.Väistö, Perttunen 2003, s.28-29.


title: Wig-Wam Bam

text:
A-puoli
B-puoli


title: Knowle West Boy

text: Knowle West Boy on Trickyn kahdeksas studioalbumi ja se julkaistiin vuonna 2008.


title: David Legwand

text: David Legwand (s. 17. elokuuta 1980 Detroit, Michigan, Yhdysvallat) on uransa lopettanut yhdysvaltalainen jääkiekkoilija. Hän pelasi keskushyökkääjänä 1136 NHL-ottelua keräten tehopisteet 228+390=618. Nashville Predators varasi Legwandin varausnumerolla 2. Legwand oli Predatorsin seurahistorian ensimmäinen varaus.


title: David Legwand

text: Legwand keräsi runsaasti pisteitä junioriliiga OHL:ssä ja hänestä odotettiin jopa vuoden 1998 varaustilaisuuden ykkösvarausta. NHL:ssä pistetehtailu oli varsin hiljaista odotuksiin nähden.


title: Ashfallin fossiilikenttä

text: Ashfallin fossiilikenttä on fossiiliesiintymä Yhdysvaltojen Nebraskan osavaltion koillisosassa Antelopen piirikunnassa. Fossiilikenttä syntyi Idahon lounaisosassa sijainneen tulivuoren purkautumisen yhteydessä, ja sen tuhkan peitettyä suuren alueen Nebraskan koillisosasta 12 miljoonaa vuotta sitten. Suurin osa alueen eläimistä luultavasti selvisi varsinaisesta purkauksesta, mutta ne kuolivat myöhemmin tuhkan tuhottua niiden keuhkot. Ensin kuolivat pienimmät eläimet, joiden keuhokapasiteettikin oli pieni. Ehkä 3–5 viikon kuluessa kuolivat suurimmat eli sarvikuonot. Kuolleet eläimet peittyivät hitaasti tuulen kuljettamaan tuhkaan. Suuri osa jäännöksistä on kuolinasennoissaan, vaikka joissakin on merkkejä raadonsyöjien tekemistä vahingoista.


title: Ashfallin fossiilikenttä

text: Fossiilikentältä löytyneestä 17 lajista 12 on nisäkkäitä. Maanisäkkäiden fossiloituneita luurankoja on löydetty yli kaksi sataa.


title: Ashfallin fossiilikenttä

text: Hevoseläimet


title: Ashfallin fossiilikenttä

text: Kamelieläimet


title: Ashfallin fossiilikenttä

text: Sarvikuonot


title: Ashfallin fossiilikenttä

text: Hirvieläimet


title: Ashfallin fossiilikenttä

text: Koiraeläimet


title: Ashfallin fossiilikenttä

text: Kilpikonnat


title: Ashfallin fossiilikenttä

text: Linnut


title: Fosforitrikloridi

text: Fosforitrikloridi (PCl) on fosforin ja kloorin muodostama epäorgaaninen molekyyliyhdiste. Ainetta käytetään pääasiassa orgaanisessa synteesissä.


title: Fosforitrikloridi

text: Fosforitrikloridi on huoneenlämpötilassa väritöntä ja pistävältä haisevaa nestettä. Yhdiste hapettuu suhteellisen helposti, jolloin muodostuu fosforyylikloridia. Fosforitrikloridi on Lewis-emäs ja kykenee muodostamaan kompleksiyhdisteitä Lewis-happojen, kuten booritribromidin tai platina(IV)kloridin kanssa. Vedessä aine hydrolysoituu, jolloin tuotteina muodostuu fosforihapoketta ja suolahappoa.


title: Fosforitrikloridi

text: Fosforitrikloridia voidaan valmistaa suoraan alkuaineistaan niiden seosta kuumentamalla. Teollisuudessa käytetään menetelmää, jossa valkoinen fosfori on liuotettu fosforitrikloridiin ja kloorikaasua johdetaan liuoksen läpi. Muodostuva fosforitrikloridi poistetaan jatkuvatoimisella tislauksella.


title: Fosforitrikloridi

text: Fosforitrikloridia käytetään pääasiassa orgaanisessa kemiassa yhdisteiden synteesiin. Siitä valmistetaan muun muassa glyfosaatin synteesissa tarvittavaa fosfonihappoa, happoklorideja, fosforihapokkeen estereitä, fosforyylikloridia, fosforipentakloridia, tiofosforyylikloridia ja monia muita fosforiyhdisteitä, joita käytetään muun muassa hyönteismyrkkyinä, palamista estävinä aineina ja muovien pehmentiminä.


title: Fosforitrikloridi

text: Fosforitrikloridi on syövyttävää ja voi aiheuttaa vakavia vammoja joutuessaan iholle tai silmiin. Aineen hengittäminen aiheuttaa yskää, hengenahdistusta ja pahoinvointia. Yhdisteen hengittäminen voi johtaa vakavaan keuhkopöhöön ja jopa kuolemaan. Nieltynä fosforitrikloridi aiheuttaa huonovointisuutta ja tajuttomuuden.


title: HD 9446

text: HD 9446 on tähti, keltainen kääpiö, joka sijaitsee noin 172 valovuoden päässä Kolmion tähdistössä.


title: HD 9446

text: Vuonna 2010 raportoitiin vähintään kahden planeetan kiertävän HD 9446 -tähteä. Ulompi planeetta on massiivinen ja sisempi kevyempi. Planeetat ovat HD 9446 b ja HD 9446 c.


title: Antebelluminbulldoggi

text: Antebelluminbulldoggi eli "altamahanplantaasikoira" on amerikkalainen koirarotu, joka jalostettiin Altamaha-joen laaksossa, Kaakkois-Georgiassa. Rotu on melko harvinainen eikä koiria ole kuin todennäköisesti noin 100. Roturekisteri on "Animal Research Foundation" Quinlanissa, Teksasissa.


title: Antebelluminbulldoggi

text: Antebelluminbulldoggin pää on suurempi ja vankempi kuin muilla bulldoggeilla, vaikka koira onkin selvästi bulldoggi-tyyppinen. Se on vahva, hyvin kehittynyt ja lihaksikas rotu. Urokset painavat 36-68 kiloa ja ovat 63-76 cm korkeita, nartut vastaavasti 31-45-kiloisina pienempiä. Korvat ja häntä ovat luonnolliset eikä niitä typistetä. Karvapeite on lyhyttä ja sileää. Väritys on valkoinen joko brindlein tai ruskein merkein tai mustin läiskin.


title: Antebelluminbulldoggi

text: Antebelluminbulldoggia kuvataan älykkääksi, velvollisuudentuntoiseksi ja vastuulliseksi jolla on vaikuttavat kyvyt perheen ja omaisuuden vahdiksi olematta kuitenkaan aggressiivinen muuten kuin niitä puolustaessaan. Se on ystävällinen ja rentoutunut kunnes tulee aika suojella sen omia. Antebelluminbulldoggi tunnetaan hellästä luonteestaan pieniä lapsia kohtaan.


title: Antebelluminbulldoggi

text: Maxwellin perhe jalosti rodun Darienissa Georgiassa tiukkojen Animal Research Foundation'n antamien ohjeiden mukaan luodakseen uudelleen valkoisen bulldoggin joka toimi metsurien ja riisiviljelmien omistajien apurina Altamaha-joen laaksossa. Antebellum-jakson aikana suuret riisipellot ympäröivät jokilaaksoa. Rotu on pysyvä yritys uudelleen luoda ja suojella Kaakkois-Georgian "altamahanplantaasikoiraa".


title: Antebelluminbulldoggi

text: Vaikka siniset silmät ovat yleisiä, muita tauteja ei tunneta.


title: Gabriel Lagus

text: Wilhelm Gabriel Lagus (7. huhtikuuta 1837 Helsinki – 18. kesäkuuta 1896 Hyvinkää) oli suomalainen lyseon rehtori, kirjailija ja valtiopäivämies.


title: Gabriel Lagus

text: Laguksen vanhemmat olivat professori, kanslianeuvos Wilhelm Gabriel Lagus ja Hedvig Maria af Tengström. Hän pääsi ylioppilaaksi 1855 ja opiskeli Helsingin yliopistossa valmistuen filosofian kandidaatiksi 1858 sekä maisteriksi, lisensisaatiksi ja tohtoriksi 1860. Lagus toimi Viipurin ruotsalaisen lyseon kreikan ja latinan kielen lehtorina 1874–1891 ja hän oli myös koulun rehtorina.


title: Gabriel Lagus

text: Lagus kuoli kesäkuussa 1896 kesäasunnollaan Hyvinkäällä.


title: Gabriel Lagus

text: Lagus oli naimisissa kaksi kertaa:


title: HD 142

text: HD 142 on tähti noin 84 valovuoden päässä Feeniksin tähdistössä. Sen näennäinen magnitudi (V) on 5,7. Vuonna 1894 tähdeltä löydettiin kumppani, joten kyseessä on kaksoistähtijärjestelmä.


title: HD 142

text: Vuonna 2001 raportoitiin, että HD 142 -tähteä kiertää eksoplaneetta, jonka kiertoaika on juuri alle vuoden.


title: HD 2039

text: HD 2039 on G-luokan tähti, joka sijaitsee Feeniksin tähdistössä arviolta 330 valovuoden päässä Auringosta.


title: HD 2039

text: HD 2039 -tähden näennäinen magnitudi (V) on 9,01. Vuonna 2002 havaittiin eksoplaneetan (HD 2039 b) kiertävän tähteä. Planeetta on arviolta neljä kertaa niin suuri kuin Jupiter. Kyseessä oli sadas löydetty eksoplaneetta.


title: ABC (kappale)

text: ABC on The Jackson 5 -yhtyeen kappale, joka julkaistiin singlenä "ABC"-albumilta vuonna 1970. Kappale on järjestyksessään toinen, joka nousi listaykköseksi Billboard Hot 100 -listalla.


title: Mahmoud Ouertani

text: Mahmoud Ouertani on tunisialainen jalkapallovalmentaja.


title: Mahmoud Ouertani

text: Ouertani aloitteli valmentamisen 1980-luvun alussa Tunisian alasarjoissa ja oli muun muassa ES Hammam-Soussen valmentajana kaudella 1981–1982. Sittemmin hän pääsi valmentamaan ensimmäistä kertaa pääsarjaan kaudella 1996–1997, kun CA Bizertin palkkasi Ouertanin Youssef Zouaouin tilalle. Joukkue sijoittui kauden päätteeksi neljänneksi.


title: Mahmoud Ouertani

text: Kaudella 2001–2002 Ouertani palkattiin CS Hammam-Lifin valmentajaksi loppukaudeksi ja joukkue sijoittui pääsarjassa viidenneksi. Hän sai jatkaa myös seuraavalla kaudella päävalmentajana, mutta sai potkut kauden alussa. Ouertani oli myös CA Bizertinin valmentajana kaudella 2004–2005, josta tuli edellisen seuran tapaan potkut kauden alussa. Muutama vuosi myöhemmin hän korvasi Mohamed Koukin Olympique de Béjan valmentajana kaudella 2007–2008, jolloin Ouertani onnistui säilyttämään putoamisvaaraassa olleen seuran pääsarjassa. Hän jatkoi myös seuraavalla kaudella päävalmentajana, mutta erosi tehtävästään joulukuussa 2008 heikkojen tulosten vuoksi.


title: Mahmoud Ouertani

text: Maaliskuussa 2009 Ouertani korvasti Farid Ben Belgacemin Stade Tunisienin valmentajana. Kauden päätyttyä hän siirtyi joukkueen johtotehtäviin, mutta erosi kauden 2009–2010 päätteeksi.


title: Springbok Radio

text: Springbok Radio on vuosina 1950–1985 toiminut Etelä-Afrikan ensimmäinen kaupallinen radiokanava. Kanava esitti ohjelmistoa englanniksi ja afrikaansiksi. Kanava toimi Etelä-Afrikan julkisen palvelun yleisradioyhtiön South African Broadcasting Corporationin alaisuudessa.


title: HAT-P-7

text: HAT-P-7 on F-luokan tähti, joka sijaitsee Joutsenen tähdistössä noin 1 044 valovuoden päässä. Sen näennäinen magnitudi (V) on 10,46, eikä se ole paljain silmin nähtävissä. Tähteä kiertää eksoplaneetta HAT-P-7b.


title: 2685 Masursky

text: 2685 Masursky on päävyöhykkeen asteroidi, jonka Edward L. G. Bowell löysi vuonna 1981. Se on nimetty Harold Masurskyn mukaan. Ennen nimeämistään pikkuplaneetta tunnettiin tunnuksella 1981 JN. Cassini-avaruusluotain lensi asteroidin ohi 1,6 miljoonan kilometrin etäisyydeltä 23. tammikuuta 2000. Asteroidin läpimitaksi kyettiin määrittämään noin 15–20 kilometriä.


title: 2685 Masursky

text: 2685 Masursky lukeutuu S-tyypin asteroidien Eunomia-ryhmään.


title: Kulta Katriina

text: Kulta Katriina on Meiran kahvimerkki. Perinteisen Kulta Katriinan paahtoaste on vaalea. Kulta Katriinaa on valmistettu jo vuodesta 1937, ja se on Suomen toiseksi suosituin kahvi. Kulta Katriinaa saa myös tummapaahtoisena, luomuna, pikakahvina ja premium-kahvina.


title: Latisha Chan

text: Latisha Chan, aikaisemmalta nimeltään Chan Yung-jan (s. 17. elokuuta 1989 Dongshih, Taiwan) on taiwanilainen tennispelaaja. Chan nousi nelinpelin maailmanlistan ykkössijalle lokakuussa 2017. Kaksinpelissä hän on ollut parhaimmillaan sijalla 5 kesäkuussa 2007. Nelinpeliturnauksia hän on voittanut 28.


title: Latisha Chan

text: Chan muutti nimensä ennen kauden 2018 alkamista.


title: Latisha Chan

text: Kausi alkoi Chanilta hyvin, kun hän voitti 25 000 dollarin ITF -turnauksen Taipeissa. Toukokuussa hän voitti 50 000 dollarin ITF -turnauksen Fukuokassa. Myöhemmin samana vuonna hän pääsi US Openin pääsarjaan, mutta hävisi 1. kierroksella Serena Williamsille. US Openin jälkeen hän pelasi Chuang Chia-jungin kanssa nelinpeliä ja he voittivat WTA-turnauksen Soulissa.


title: Latisha Chan

text: Chan karsi pääsystä jokaisen Grand Slam -turnauksen pääsarjaan, ja pääsi mukaan Wimbledoniin ja US Openiin. Molemmissa turnauksissa hän kuitenkin karsiutui 1. kierroksella; Wimbledonissa tuli tappio Alicia Molikille ja Yhdysvalloissa Kirsten Flipkensille. Hänen läpimurtonsa tapahtui Tokio Openissa, jossa hän voitti kotiyleisön suosikin, Ai Sugiyaman. Sugiyama oli samalla ensimmäinen Top 30 -pelaaja, jonka Chan pystyi voittamaan. Hän pelasi myös nelinpeliä Tokiossa ja pääsi finaaliin parinsa Chuang Chia-jungin kanssa, mutta he hävisivät finaalin. ITF-turnausvoitot Chan otti Melbournessa, Fukuokassa, Kurumessa ja Kaohsiungissa. Chuang Chia-jungin kanssa hän voitti nelinpeliturnaukset Sydneyssä, Gosfordissa, Fukuokassa, Kurumessa ja Kaohsiungissa. Kauden päättyessä hän oli kaksinpelissä maailmanlistan sijalla 96.


title: Latisha Chan

text: Chan pääsi pääsarjaan Australian avoimissa, Pattayalla, Bangaloressa ja Indian Wellsissä, mutta ei päässyt ensimmäistä kierrosta pidemmälle. Miamissa hän voitti toisella kierroksella Nuria Llagostera Vivesin, kunnes hävisi ykköseksi sijoitetulle Maria Sharapovalle. Chan voitti kolme ITF-turnausta kolmen viikon sisällä. Hyvän menestyksen myötä hän nousi maailmanlistan sijalle 50 11. kesäkuuta 2007. PTT Bangkok Openissa Chan pääsi ensimmäisen kerran WTA-turnauksen finaaliin kaksinpelissä, mutta hävisi sen maailmanlistan 49:nnelle Flavia Pennettalle.


title: Latisha Chan

text: Australian avoimissa Chan ja Chuang pääsivät nelinpelin finaaliin asti. Matkalla finaaliin he voittivat parin Dinara Safina/Katarina Srebotnik ja Zi Yan/Zheng Jie. Finaalin he kuitenkin hävisivät Cara Blackille ja Liezel Huberille. Pari pääsi finaaliin Pattayalla ja voitti Bangaloren turnauksen. Indian Wellsissä pari pääsi finaaliin voittamalla parin Yan/Zheng puolivälierässä ja parin Vera Zvonareva/Natalie Dechy semifinaalissa. He kuitenkin hävisivät finaalin parille Lisa Raymond/Samantha Stosur. US Openissa Chan ja Chuang pääsivät myös finaaliin, mutta hävisivät sen parille Dechy/Safina. Kauden päättyessä hän oli kaksinpelissä maailmanlistan sijalla 67.


title: Latisha Chan

text: German Openissa Berliinissä Chanista tuli viimeinen pelaaja, jonka Justine Henin voitti ennen uransa lopettamista seuraavalla viikolla. Kauden päättyessä hän oli kaksinpelissä maailmanlistan sijalla 68.


title: Latisha Chan

text: ASB Classicissa Aucklandissa Chan johti Jelena Dementjevaa vastaan jo 5-1 avauserää, mutta hävisi lopulta sen ja koko ottelun. Chan joutui pitämään loukkaantumisen takia kolme kuukautta taukoa pelaamisesta. Kauden päättyessä hän oli kaksinpelissä maailmanlistan sijalla 94.


title: Latisha Chan

text: Wimbledonin avauskierroksella Chan voitti Patty Schnyderin luvuin 6-0, 6-2 ja pääsi Wimbledonissa ensimmäisen kerran toiselle kierrokselle. Toisella kierroksella hän hävisi Nadia Petrovalle. Yhdysvaltain avoimissa hän pääsi ensimmäisen kerran kolmannelle kierrokselle Grand Slam -turnauksessa.


title: Latisha Chan

text: Ranskan avoimissa Chan pääsi ensimmäisen kerran ensimmäistä kierrosta pidemmälle. Ensimmäisellä kierroksella hän voitti Klára Zakopalován ja toisella kierroksella Jill Craybasin. Kolmannella kierroksella Chan hävisi Marija Šarapovalle.


title: B. F. Salonen

text: Birger Ferdinand Salonen (sukunimi aik. "Savander"; 26. huhtikuuta 1849 Savonlinna – 23. maaliskuuta 1881 Jyväskylä) oli suomalainen opettaja ja oppikirjojen tekijä. Hän käytti nimimerkkejä "B.F.S.", "bs" ja "Morjentin".


title: B. F. Salonen

text: Salosen vanhemmat olivat filosofian maisteri, kollega Karl Gabriel Savander ja Klara Salonius. Hän pääsi ylioppilaaksi Kuopion lukiosta 1866 ja opiskeli Helsingin yliopistossa valmistuen filosofian kandidaatiksi ja maisteriksi 1873. Salonen toimi opettajana Kuopiossa, Porissa ja Helsingissä vuosina 1874–1878.


title: Osaatko kotiin, Muumipeikko?

text:
Osaatko kotiin, Muumipeikko? on Harald Sonessonin kirjoittama, vuonna 1998 ilmestynyt lapsille suunnattu kuvakirja, joka perustuu Tove Janssonin Muumi-hahmoihin.
Kirjassa Muumipeikko lähtee Nuuskamuikkusen perään, kun hän lähti pois retkelleen ja kohtaa monia haasteita. Nuuskamuikkunen tietää kaiken siitä, kuinka elää luonnossa eksymättä koskaan. Se vaikuttaa niin helpolta, kun hän on läsnä. Mutta kun Muumipeikon pitää itse löytää kotiin, hän huomaa ettei se olekaan niin yksinkertaista.


title: Mercedes-Benz E-sarja (W212)

text: Mercedes-Benz W212 on Mercedes-Benz E-sarjan kuudes sukupolvi, jota on valmistettu vuosina 2009-2015. W212 valmistettiin Saksassa. Vuonna 2013 E-sarjan Mercedes-Benz sai faceliftin.Vuonna 2016 sen korvasi W213


title: Mercedes-Benz E-sarja (W212)

text: Turvatekniikasta ja mukavuusvarustelusta mallin vakiovarusteina ovat ESC, ABS-jarrut ja yhteensä 12 turvallisuusjärjestelmää.


title: Mercedes-Benz E-sarja (W212)

text: Esimerkiksi 250 CDI (2,143 litran dieselmoottori) tuottaa 205 hevosvoimaa (150 kW) ja 500 newtonmetrin vääntömomentin n. 5,5 litran (diesel) keskikulutuksella 100 kilometrillä.


title: Mercedes-Benz E-sarja (W212)

text: 2,2l R4: 200 CDI, 220 CDI, 250 CDI


title: Ninkō

text: Ninkō (, 16. maaliskuuta 1800 – 21. helmikuuta 1846) oli Japanin 120. keisari. Hän hallitsi vuodesta 1817 kuolemaansa asti.


title: Timo Kulonen

text: Timo Kulonen (s. 1. marraskuuta 1967 Forssa) on suomalainen kilpauransa päättänyt jääkiekkopuolustaja. Rightilta pelannut Kulonen pelasi 305 SM-liigaottelua tehden niissä tehot 31+80=111. Jäähyminuutteja tuli 176.


title: Timo Kulonen

text: Kulonen on Forssan Palloseuran kasvatti. Hän siirtyi sen I-divisioonajoukkueesta kaudeksi 1986–1987 Kalevan Palloon, joka oli noussut edellisenä keväänä SM-liigaan. Kulonen siirtyi sinne joukkuetoverinsa Mikko Laaksosen kanssa. Kokematon nuorten maajoukkuekaksikko hankittiin halvalla joukkueeseen satsaamaan tulevaisuuteen. Minnesota North Stars varasi Kulosen numerolla 130 kesällä . Kaudella 1987–1988 hän oli KalPan tehokkain puolustaja tehoilla 7+15=22. Kulonen pelasi KalPassa kevääseen 1990 asti. Hän teki kausina 1988–1989, 1989–1990 sekä kaudella 1991–1992 Rauman Lukossa 25 pistettä, joka on hänen henkilökohtainen yhden kauden piste-ennätys SM-liigassa.


title: Timo Kulonen

text: Kaudeksi 1990–1991 Kulonen siirtyi KalPasta HPK:on. Hän pelasi siellä yhden kauden ja voitti SM-pronssia. Kulonen jatkoi HPK:sta kaudeksi 1991–1992 Rauman Lukkoon, jossa hän pelasi kevääseen 1994 saakka. Tuona keväänä Kulonen voitti myös SM-pronssia. Kausi 1994–1995 hänellä kului SM-liigan nousijajoukkue TuTossa.


title: Timo Kulonen

text: Kulonen siirtyi kaudeksi 1995–1996 Ranskan Ligue Magnusin HC Brestin riveihin. Hän pelasi siellä pitkään vuodet 1995–2004. Välissä oli vain kausi 1997–1998 Saksan kolmanneksi korkeimmalla sarjatasolla SC Bietigheim-Bissingenin joukkueessa. Kulonen oli voittamassa Ranskan mestaruutta vuosina 1996 ja 1997. Vuodet 1998–2002 HC Brest pelasi Ranskan I- ja II-divisioonassa.


title: Timo Kulonen

text: Kulonen palasi kaudeksi 2004–2005 Suomeen ja siirtyi Suomi-sarjajoukkue Lauttakylän Lujan riveihin. Joukkue putosi keväällä 2005 II-divisioonaan, mutta Kulonen oli nostamassa sitä takaisin Suomi-sarjaan keväällä 2007. Kaudeksi 2007–08 Kulonen palasi kasvattajaseuraansa Forssan Palloseuraan pelaamaan Suomi-sarjaa. Hän lopetti uransa 40-vuotiaana keväällä 2008.


title: Timo Kulonen

text: Kulonen pelasi alle 20-vuotiaiden MM-kilpailuissa vuosina 1986 ja 1987, jolloin hän voitti maailmanmestaruuden. Kulonen pelasi myös alle 18-vuotiaiden EM-kilpailuissa 1985.


title: Timo Kulonen

text: Kulosen isoveli Kari "Kanni" Kulonen (1964–1990) oli menestyksekkään mutta rikkonaisen uran tehnyt koripalloilija joka muun muassa pelasi 51 maaottelua. Ikätoverien mukaan Timo oli veljeksistä suurempi lahjakkuus koripallossa ja Kari jääkiekossa.


title: Timo Kulonen

text: Siviiliammatiltaan Kulonen on sitoja.


title: Pozzo della Chiana

text: Pozzo della Chiana on kylä ("frazione") Foiano della Chianan kunnassa Arezzon maakunnassa Toscanan alueella Italiassa. Kylässä on 774 asukasta ja se sijaitsee 312 metrin korkeudella merenpinnasta. Kunnan keskustaajamaan on matkaa neljä ja puoli kilometriä.


title: Thulen lento-onnettomuus

text: Thulen lento-onnettomuudella viitataan neljää B28FI-tyyppistä vetypommia kuljettaneen Yhdysvaltain ilmavoimien B-52 Stratofortress -pommikoneen putoamiseen mereen Grönlannin länsipuolella 21. tammikuuta 1968. Tulipalon sytyttyä koneen ohjaamossa miehistö yritti ensin hätälaskua Thulen lentotukikohtaan, mutta koska tähän ei ollut aikaa he joutuivat hylkäämään koneen. Kuusi miehistön jäsentä pystyi pelastautumaan heittoistuimilla, mutta yksi kuoli, koska hänellä ei ollut omaa heittoistuinta. Osa mereen tippuneen koneen ydinmateriaalista aiheutti radioaktiivista saastumista laajalla alueella.


title: Thulen lento-onnettomuus

text: Yhdysvallat ja Tanska aloittivat mittavan puhdistus- ja etsintäoperaation, mutta yhden pommin fuusiokomponenttia ei löydetty. Strategisten ilmavoimien Chrome Dome -operaatio keskeytettiin. Pommeihin alettiin kehittää stabiileja räjähteitä.


title: Thulen lento-onnettomuus

text: Strategic Air Commandin komentaja Thomas S. Power antoi elokuussa 1961 käskyn asettaa Thulen ilmatilaan yhden B-52-pommikoneen jatkuvaan kiertoon. Kone pystyi tarkkailemaan Thulessa sijaitsevaa mannertenvälisten ohjusten varoitusjärjestelmää ja selvittämään mistä mahdolliset viestintähäiriöt saattoivat johtua.


title: Thulen lento-onnettomuus

text: Viiden tunnin lentämisen jälkeen koneen ohjaamon lämpötila oli hyvin kylmä ja lämmitystä lisättiin, mutta lämmistyslaitteesta tullut ilma oli niin kuumaa, että ohjaamossa olleet tulenarat tyynyt syttyivät. Pian eräs miehistön jäsenistä havaitsi palaneen kumin hajun. Paloa yritettiin tukahduttaa sammuttimilla siinä onnistumatta. Lentäjä ilmoitti palosta lennonjohdolle ja pyysi laskeutumislupaa. Koneen sähkövirran katkettua lentäjä määräsi hylättäväksi. Kuusi miehistön jäsentä onnistui käyttämään heittoistuimiaan, mutta toinen lentäjä loukkaantui kuolettavasti. Kone teki ilmassa 180 asteen käännöksen ennen putoamistaan.


title: Thulen lento-onnettomuus

text: Pudottuaan lentokone paloi korkeintaan kuusi tuntia jäällä, minkä jälkeen suurin osa siitä vajosi meren pohjaan. Helikopterista havaittiin jään päällä kuusi moottoria ja rengas. Meri oli lisäksi jäätynyt uudelleen. Selviytyneistä yhdeltä murtui käsi ja toinen oli pakkasen armoilla useiden tuntien ajan.


title: Thulen lento-onnettomuus

text: Alueelta mitattiin paikoin 380 milligrammaa plutoniumia neliömetriltä. Siivoustöihin osallistui noin 550 henkeä kahden kuukauden aikana. Noin 6700 kuutiometriä aastunutta materiaalia lähetettiin Yhdysvaltoihin haudattavaksi. Jään sulamisen jälkeen tehdyt tutkimukset eivät löytäneet maalta tai mereltä merkittävää saastumista.


title: Thulen lento-onnettomuus

text: Raskasta kalustoa varten rakennettiin teitä. Jäänteiden keräämiseen käytettiin tiehöyliä ja kuorma-autoja.


title: Thulen lento-onnettomuus

text: Ilmavoimat keskeytti Chrome Dome-operaatiot onnettomuuden jälkeen.


title: Thulen lento-onnettomuus

text:
Yhdysvallat ja Neuvostoliitto sopivat vuonna 1971 ilmoittavansa toisilleen luvattomista ja selittämättömistä ydinaseiden käyttöön liittyvistä välikohtauksista, jotka saattaisivat johtaa ydinsotaan. Yhteydenpitoon sovittiin käytettävän Kuumaa linjaa, johon tehtiin teknisiä parannuksia.
Ydinfyysikko Ray Kidderin mukaan Palomaresin ja Thulen pommit eivät todennäköisesti olisi räjähtäneet jos niissä olisi käytetty insensitiivisiä räjähteitä tavanomaisten aloitusräjähteiden sijaan.


title: Thulen lento-onnettomuus

text: Vuonna 1995 Tanskaa koetteli skandaali, koska selvityksen mukaan Tanskan hallitus oli antanut luvan ydinaseiden sijoittamiselle Grönlantiin vastoin virallista linjaa.


title: Suviranta

text: Suviranta voi tarkoittaa seuraavia:


title: Promoa huudeilles

text: Promoa huudeilles on rap-duo Hannibalin & Sopan vuonna 2005 julkaisema omakustanne EP.


title: Entelodon

text:
Entelodon on sukupuuttoon kuollut sorkkaeläinten suku. Se eli Euraasiassa myöhäiseltä eoseeniltä varhaiselle oligoseenille. "Entelodon" kasvoi 2,1 metrin korkuiseksi, 3 metrin pituiseksi ja painoi noin tonnin.
Vaikka "Entelodonista" puhutaan usein sikana, se oli vain niiden etäinen sukulainen.
"Entelodon" oli kaikkiruokainen. Se söi kaikkea eloperäistä: hedelmiä, raatoja, pähkinöitä, juuria, köynnöksiä ja erilaisia eläimiä - jopa omia lajitovereitaan.
"Entelodon" viihtyi keitailla ja lähteillä, jonne muut eläimet kokoontuivat juomaan. "Entelodonilla" oli vahvat leuat, ja löydetyt katkenneet hampaat viittaavat siihen, että "Entelodon" olisi pystynyt murskaamaan luita.
"Entelodon" oli myös hyvin nopea.


title: Entelodon

text:
"Entelodonin" fossiilit ovat hyvin yleisiä, ja niitä on löydetty Pohjois-Amerikasta satoja.
Joidenkin yksilöiden fossiileissa oli merkittäviä vammoja, jotka oli voinut aiheuttaa vain toinen "Entelodon". Vammoja olivat esimerkiksi murskautuneet poskiluut, puremat ja pään haavat, jotka ovat luultavasti syntyneet kahden "Entelodon"-uroksen reviiri- tai kosiotappelussa.
Entelodon esiintyy muun muassa BBC:n ohjelman "Matkalla muinaisten petojen kanssa" kolmannessa osassa.


title: Jaakko Päivärinta

text: Jakob (Jaakko) Haniel Päivärinta (sukunimi vuoteen 1877 "Swan"; 23. lokakuuta 1847 Purmo – 6. heinäkuuta 1902 Lammi) oli suomalainen rovasti, valtiopäivämies, opettaja ja kirjailija.


title: Jaakko Päivärinta

text: Päivärinnan vanhemmat olivat Purmon kappalainen Edward Swan ja Charlotta Wegelius. Isä kuoli 1849 Jaakon ollessa vasta kaksivuotias. Päivärinta pääsi ylioppilaaksi Vaasan lukiosta 1866 ja valmistui filosofian kandidaatiksi 1873. Hänet vihittiin papiksi 1879. Päivärinta suoritti vielä pastoraalitutkinnot 1882 ja 1885 sekä kasvatusopin tutkinnon 1886. Hän toimi aluksi opettajana eri kouluissa, viimeksi hän oli Mikkelin lyseon uskonnon ja suomenkielen lehtorina 1887–1894. Päivärinta oli sitten vuodesta 1894 lähtien Lammin kirkkoherrana. Hän sai rovastin arvon 1899. Päivärinta oli myös mukana säätyvaltiopäivillä papiston edustajana 1897, 1899 ja 1900.


title: Jaakko Päivärinta

text: Suomalaisuusaatteen kannattajna tunnettu Päivärinta toimitti "Kansankirjasto"-nimistä kirjasarjaa, Kirkollinen kuukausilehti-aikakauskirjaa sekä Mikkelissä asuessaan vuosina 1889–1892 ilmestynyttä nuorsuomalaisten Suomi-sanomalehteä ja sen seuraajaksi 1893 perustettua Mikkeli-lehteä. Päivärinta toimi myös 1890 perustetun Mikkelin työväenyhdistyksen puheenjohtajana 1891-1893 sekä 1892 perustetun "Mikkelin läänin kotimaanteollisuuden seuran" puheenjohtajana.


title: Jaakko Päivärinta

text: Tuleva kirjailija Anni Swan asui vuosina 1890–1892 setänsä Jaakko Päivärinnan perheen luona käydessään Mikkelin tyttökoulua. Hän oli vielä perheen kotiopettajana kesällä 1895 Lammilla.


title: Jaakko Päivärinta

text: Jaakko Päivärinta oli naimisissa vuodesta 1882 Sigrid Augusta Teodora Cederbergin kanssa. Heillä oli kuusi lasta.


title: Kauvatsan kirkko

text: Kauvatsan kirkko sijaitsee Kokemäellä entisen Kauvatsan kunnan alueella. Vuonna 1879 valmistunut kirkko kuuluu nykyään Kokemäen seurakunnalle, johon Kauvatsan seurakunta yhdistettiin 2007. Puurakenteisen kirkon on suunnitellut Turun ja Porin läänin lääninarkkitehti C. J. von Heideken.


title: Kauvatsan kirkko

text: Uusgoottilaista tyylisuuntaa edustavassa kirkossa oli alun perin yli tuhat istumapaikkaa, mutta myöhempien muutostöiden jäljiltä niitä on nykyisin enää 522. Kirkon alttaritauluna on Alexandra Frosterus-Såltinin vuonna 1885 maalaama "Jeesus kiusausten voittaja Matt. 4:11". Alttariseinällä on Lauri Välkkeen maalauksia, jotka lahjoitettiin kirkolle 1960-luvun alussa. Välke oli jo aiemmin koristellut kirkon saarnatuolin ja rappukaiteen vapahtajaa ja evankelistoja esittävillä maalauksilla. Kirkossa on vuonna 1902 rakennetut Thulenin 17-äänikertaiset urut, jotka sähköistettiin vuonna 1947. Hautausmaan sankarihaudoilla olevan patsaan on tehnyt kuvanveistäjä Kauko Räike.


title: Kauvatsan kirkko

text: Kauvatsan kaksi ensimmäistä kirkkoa rakennettiin 1600-luvulla Kauvatsanjoen tuntumaan Rutunan talon maille, noin kolme kilometriä nykyisestä kirkosta etelään. Vuonna 1781 pidetyssä piispantarkistuksessa otettiin esille uuden kirkon rakentaminen. Osa Huittisten seurakuntaan kuuluneen Kauvatsan kappeliseurakunnan asukkaista jätti piispalle kirjeen, missä he pyysivät kirkon siirtämistä Rutunasta Yttilän kylään. Rutunan kirkon sanottiin olevan kaukana kylistä ja ajoteistä ja se oli myös käynyt ahtaaksi. Hanke kuitenkin lykkäytyi, koska Huittisten emäkirkkoa piti laajentaa ja isännillä, jotka eivät halunneet näitä työtaakkoja yhtä aikaa, oli äänestyksessä manttaalienemmistö. Lisäksi rovasti Nils Idman nuoremman mielestä Rutunan kirkko oli toistaiseksi riittävä sekä kunnoltaan että tiloiltaan.


title: Kauvatsan kirkko

text: Kun Huittisten emäkirkko oli laajennettu, kauvatsalaiset päättivät syyskuussa 1798 pidetyssä kokouksessa rakentaa kirkon Yttilään mäelle, joka vuonna 1781 pidetyssä katselmuksessa oli sopivaksi havaittu. Kirkonmäen tuntumassa sijaitsi Pyhämäki-niminen mäki, joka kansanperinteen mukaan oli vanha pakanallisen ajan palvontapaikka. Muurarimestari Johan Ahlström oli vuonna 1796 laatinut piirustukset Kauvatsan puukirkoksi, mutta Tukholman intendenttikonttori ei hyväksynyt Ahlströmin suunnitelmaa. Intendenttikonttorin konduktööri P. W. Pahlmroth piirsi vuonna 1797 oman suunnitelmansa, jonka pohjalta kirkko rakennettiin. Rutunan kirkko purettiin vuonna 1800 ja sen materiaaleja käytettiin Yttilän kirkon rakentamiseen. Uusi kirkko ympäröivine kiviaitoineen oli valmis syksyllä 1801. Kirkkoherra Daniel Idman vihki sen 31. lokakuuta 1802. Kirkko edusti 1700-luvun loppupuolen vallitsevaa tyyliä ja oli malliltaan pitkäkirkko. Tornirakennus kirkkohuoneen laajennukseksi muodostettuine alakertoineen liittyi eteläisen pitkän sivun keskeen. Poikkipäisen pyhäkön toisella pitkällä puolella oli alttari ja alttarin takana sakasti. Kirkossa ei ollut lehtereitä.


title: Kauvatsan kirkko

text: Kauvatsan kirkkoa korjattiin tiuhaan. Jo vuonna 1852 ehdotettiin, että sen tilalle rakennettaisiin uusi harmaakivikirkko. Ehdotus hyväksyttiin kappelinkokouksessa, mutta lopulta päädyttiin vain kunnostamaan vanha kirkko vuonna 1855. Kunnostuksen yhteydessä vaihdettiin muun muassa lyijyiset ikkunanpuitteet puisiin. Vuonna 1861 tehtiin sakastiin tulisija.


title: Kauvatsan kirkko

text: Vuoden 1879 keväällä vanha kirkko lopulta purettiin. Lääninarkkitehti C. J. von Heidekenin suunnittelema uusi puurakenteinen kirkko valmistui sen paikalle vielä saman vuoden aikana.


title: Kauvatsan kirkko

text: Kauvatsan kirkonmäen kulttuuriympäristöön kuuluu kirkon lisäksi myös muita vuonna 1892 Huittisista itsenäistyneen kunnan hallintoon liittyneitä rakennuksia. Alueella sijaitsevat pappila, kunnantalo ja lainamakasiini sekä kolme vanhaa kantatilaa. Lisäksi maantieltä kirkonmäelle johtavan tien varrella on näiden talousrakennuksia. Pappila on valmistunut 1800-luvun alussa vanhan kirkon rakentamisen yhteydessä, makasiini on peräisin 1800-luvun puolivälistä ja kunnantalo 1800- ja 1900-lukujen vaihteesta.


title: Kauvatsan kirkko

text: Museovirasto on määritellyt Kauvatsan kirkonseudun valtakunnallisesti merkittäväksi rakennetuksi kulttuuriympäristöksi.


title: Mannakoski

text: Mannakoski on koski Muonionjoessa Enontekiön kunnassa. Se sijaitsee viisi kilometriä Kaaresuvannosta pohjoiseen Käsivarrentien varrella. Paikka on perhokalastajien tuntema matala koski, jossa on paljon harjusta.


title: Vantaan Lentopallo

text: Vantaan Lentopallo, lyhenne VanLe, on vantaalainen lentopalloseura. Se perustettiin vuonna 1987 jatkamaan Etelä-Vantaan Urheilijoiden viitoittamalla tiellä lentopallon parissa. Seura tunnetaan aktiivisesta junorioritoiminnastaan ja VanLe onkin pääjärjestäjänä kansainvälisessä Baltic Sea Junior-turnauksessa. Vaikka junoioritoiminta onkin VanLe:n päätoimialaa, on sillä silti myös miehissä neljä joukkuetta ja naisissa yksi. Miesten joukkueet pelaavat 2-sarjassa, 3-sarjassa, 5-sarjassa ja kuntosarjassa ja naisten edustusjoukkue pelaa 3-sarjassa.


title: Vantaan Lentopallo

text: Seuralla on joukkue myös istumalentopallossa, josta parhaat saavutukset ovat naisten puolelta kaksi SM-pronssia ja miehissä 1-sarjan voitto.


title: Niko Vainio (jääkiekkoilija)

text: Niko Vainio (s. 24. tammikuuta 1985 Helsinki) on suomalainen entinen jääkiekkopuolustaja. Jatkoaika.com -sivuston, yhteydessä tehdyn analyysin mukaan hän oli pelityyliltään puolustava puolustaja, joka käytti isoa kokoaan hyväkseen ja oli kokoisekseen kohtuullisen hyvä luistelija. Tuolloisessa varaustilaisuudessa Dallas Stars varasi Vainion 259. pelaajana. Hänen ammattilaisuransa jäi lopulta vain yhden SM-liigaottelun mittaiseksi, kun selkävaivat pakottivat Vainion lopettamaan pelaajauransa vain 20-vuotiaana Porin Ässissä kaudella 2005–2006.


title: Niko Vainio (jääkiekkoilija)

text: Vainio aloitti jääkiekkoilun omien sanojensa mukaan 7-vuotiaana Oulunkylän Kiekko-Kerhossa. Hänen varsinainen kasvattajaseuransa on kuitenkin Jokerit. Vainio pelasi juniorina myös hyökkääjänä. Dallas Stars varasi hänet numerolla 259 kesällä . Vainio voitti Jokereiden B-nuorissa SM-kultaa vuosina 2002 ja SM-hopeaa 2001. A-nuorissa hän voitti SM-hopeaa vuonna 2003. Vainio kärsi kaudella 2003–2004 selkävaivoista ja pelasi Jokereiden A-nuorissa vain 17 ottelua.


title: Niko Vainio (jääkiekkoilija)

text: OHL-joukkue Peterborough Petes varasi Vainion 44. pelaajana . Hän siirtyi joukkueeseen kaudeksi 2004–2005. Selkävaivat kuitenkin jatkuivat sielläkin ja Vainio pelasi OHL:ssä vain 11 ottelua. Hän siirtyi try-outille Porin Ässiin vuonna 2005 ja sai sopimuksen kaudeksi 2005–2006. Hän pelasi ensimmäisen SM-liigaottelunsa 15. syyskuuta 2005, joka oli kauden avauskierroksen ottelu. Peli jäi Vainiolle myös uran viimeiseksi, kun hänen selkävaivansa uusiutuivat. Lääkäreiden suosituksesta Vainio lopetti uransa vain 20-vuotiaana lokakuussa.


title: Niko Vainio (jääkiekkoilija)

text: Vainio pelasi alle 18-vuotiaiden MM-kisoissa vuonna 2003. Hän pelasi urallaan yhteensä kaksi nuorten maaottelua ja 42 poikien maaottelua.


title: Niko Vainio (jääkiekkoilija)

text: Vainio kävi Mäkelänrinteen lukion.


title: Aikuiskasvatus (lehti)

text: Aikuiskasvatus on vuonna 1981 perustettu tieteellinen aikakauslehti, jota julkaisevat yhdessä Aikuiskasvatuksen tutkimusseura (ATS) ja Kansanvalistusseura (KVS). Lehdessä julkaistaan tiedeartikkeleita aikuiskasvatuksen tieteenalalta sekä muita aikuiskasvatustutkimukseen, aikuiskoulutuspolitiikkaan ja aikuiskasvatuksen käytäntöihin liittyviä tekstejä. Näiden lisäksi lehdessä julkaistaan puheenvuoroja ja kirja-arvioita. Tiedeartikkelit käyvät läpi referee-käytännön.


title: Aikuiskasvatus (lehti)

text: "Aikuiskasvatus" ilmestyy neljä kertaa vuodessa noin 80-sivuisena. Painosmäärä on 1 500.


title: Aikuiskasvatus (lehti)

text:
"Aikuiskasvatuksen" päätoimittajana on Heikki Silvennoinen ja toimituspäällikkönä Terhi Kouvo. Lehdellä on toimituskunta, joka käsittelee lehteen tarjotut käsikirjoitukset.
Lehden päätoimittajat vuodesta 1981 alkaen:


title: Kemmuru EP

text: Kemmuru EP on rap-yhtye Kemmurun vuonna 2003 julkaistu EP. Se julkaistiin ennen, kuin yhtyeeseen oli liittynyt DJ J-Laini ja sen julkaisi Hella Records.


title: HD 5388

text: HD 5388 on F-tyypin tähti, joka sijaitsee arviolta 175 valovuoden päässä Feeniksin tähdistössä. Se kuuluu pääsarjaan, ja sen näennäinen magnitudi (V) on 6,73. Vuonna 2009 havaittiin planeetan, kaasujättiläisen, kiertävän tähteä.


title: Daniel Diges

text: Daniel Diges (Alcalá de Henares, Madrid 17. tammikuuta 1981) on espanjalainen näyttelijä ja laulaja. Hän edusti Espanjaa Eurovision laulukilpailussa 2010.


title: Daniel Diges

text: Diges on esiintynyt monissa televisiosarjoissa, kuten sarjoissa "Megatrix Club", "Anna ja seitsemän", "Keskussairaala" ja "Ei kukaan voi elää täällä (Naapureina Madridissa)" sekä ohjelmassa "Max Clan"(2003–2004), jonka nimihenkilö Maxia hän näytteli. Digesin roolituksiin kuuluvat myös esimerkiksi musikaalit "High School Musical - Troyn peli" sekä " Mamma Mia! ".


title: Daniel Diges

text: Diges edusti Espanjaa Eurovision laulukilpailussa 2010 kappaleella ”Algo pequeñito”. Hän esiintyi finaalilähetyksen toisena. Digesin esitykseen hyppäsi lukuisista urheilukilpailutempauksista tunnettu häirikkö Jimmy Jump, joka ehti olla lavalla noin kaksikymmentä sekuntia ennen kuin turvamiehet ajoivat hänet ulos. Diges ja hänen taustatanssijansa kuitenkin jatkoivat esitystä ikään kuin mitään ei olisi tapahtunut. Euroopan yleisradioliitto antoi kuitenkin Espanjalle luvan esittää kappaleensa uudelleen viimeisenä esiintyneen Tanskan jälkeen. Espanja sijoittui lopulta viidenneksitoista 68 pisteellä.


title: LHS 292

text: LHS 292 on punainen kääpiö Sekstantin tähdistössä. Se ei ole nähtävissä paljain silmin, vaikka sijaitsee suhteellisen lähellä Aurinkoa, noin 14,8 valovuoden päässä. Se kuuluu flare-muuttujiin. Näennäinen magnitudi (V) on 15,60.


title: Gampr

text: Gampr (arm. "գամփռ") on armenialainen koirarotu jonka paikalliset kehittivät alkukantaisella jalostuksella kotimaansa ylängöillä mukaan lukien nykyisen Itä-Anatolian alueen.


title: Gampr

text: Nykyinen gampr on muuttunut vähän historiansa Armenian ylängöillä aikana. Se on yksi harvoista luonnonroduista joita ei jalostettu tiukkojen ulkonäkökriteerien perusteella. Sillä säilyi yhtä laaja geneettinen monimuotoisuus kuin muilla koiraroduilla alun perin. Tätä geneettistä monimuotoisuutta edistivät spontaani ja joissain tapauksissa myös tarkoituksellinen säännöllinen risteyttäminen paikallisten susien kanssa, mitä tapahtuu jopa nykyisinkin. Gampr eroaa muista roduista elinvoimaisuudellaan, itsenäisyydellään, mielellään, vahvalla itsesuojeluvaistollaan, kyvyllään karjan luotettavaan puolustamiseen ja suojeluun ja ystävällisyydellään ihmisiä kohtaan.


title: Gampr

text: Vaikuttava, kookas, selväpiirteinen, hyvin kehittynyt, mutta ilman erottuvia poskiluita tai merkkejä kuivuudesta. Kallo-osa on leveä, otsapenger loiva. Gamprilla on tunnusomaiset voimakkaat leuat. Yleensä kallo kattaa 60 % pään kokonaispituudesta ja kuono loput 40 %. Otsa on suora ja lähes yhdensuuntainen kuononselän kanssa. Posket ovat täyteläiset, kuivat ja puhtaat. Korvat ovat hieman silmien tason alapuolella. Silmien väri on karvapeitteen väritystä tummempi. Silmät ovat suhteellisen pienet, mantelinmuotoiset, syvälle asettuneet, hieman viistot ja niissä on älykäs, kopea ja vakava katse. Vakava ja tuima katse näkyy jopa muutaman viikon ikäisillä pennuilla. Hampaat ovat valkoiset, vahvat, hyvin kehittyneet ja lähelle toisiaan sijoittuneet. Hampaiden keskikohdat sijoittuvat samalle viivalle. Leikkaava purenta. Kaula on voimakas, lihaksikas, keskipitkä ja siinä on keskisuuri kallistus.


title: Gampr

text: Runko on pitkä, indeksi 108-110 %. Rintakehä on leveä, syvä ja hieman pyöristynyt. Alemman rintakehän linjan tulee olla kyynärvartta alempana. Vatsalinja jatkaa rintakehän linjaa ja on hieman sisäänvetäytynyt. Olkavarsien pää on hieman huomattavissa selän kohdalla. Selkä on leveä, suora, lihaksikas ja vahva. Vyötärö on lyhyt ja lihaksikas. Lautaset ovat suuret, leveät ja suorat.


title: Gampr

text: Uroksen säkäkorkeus on vähintään 65 cm ja nartun vähintään 62 cm. Painon tulee vastata koiran kokonaiskokoa ja se vaihtelee yleensä 45–50 kilogrammasta 60 kilogrammaan.


title: Gampr

text: Ylöskiinnittynyt, tyynenä alempana. Kävellessä ja ärsytettynä se nousee selän ylle ja muuttuu sirpin tai renkaan muotoiseksi.


title: Gampr

text: Eturaajat ovat edestä katsottuna suorat ja yhdensuuntaiset toisiinsa nähden. Kyynärvarret ja olkaluut ovat pitkät ja muodostavat 108-110 asteen kulman olka-lapanivelen kohdalla. Etuvarret ovat suorat, massiiviset ja yhdensuuntaiset. Sivusta katsottuna ranteet ovat ristiin asettuneet.


title: Gampr

text: Takaa katsottuna raajat ovat suorat ja sivusta katsottuna yhdensuuntaiset - hieman suoristuneet polvissa ja nilkkanivelissä. Reidet ja raajat ovat pitkät ja nilkkanivelet hyvin erottuvat. Jalkapöydät ovat massiiviset ja yhdenmukaiset reisien pituuteen. Kantapään luut ovat hyvin erottuvat. Etukantapää on pitkä ja vahva.


title: Gampr

text: Pyöreät, lujat, kovat, kuroutuneet. Pehmeät anturat.


title: Gampr

text: Yleensä lyhyttä kuonossa, korvissa ja eturaajoissa. Kaksinkertaisen karvapeitteen ja alusvillan tulee olla hyvinkehittynyt jotta se voisi suojella koiraa minkälaisessa ilmastossa tahansa. Riippuen karvan pituudesta, on olemassa kaksi karvamuunnosta: pitkäkarvainen - pitkin päällyskarvoin - ja lyhytkarvainen - tihein, suhteellisen lyhyin karvoin.


title: Gampr

text: Ruskea ja laikukas eivät ole toivottuja.


title: Gampr

text: Nopeat, vapaat ja hyvin tasapainottuneet. Etu- ja takaraajat liikkuvat yhdensuuntaisesti.


title: Gampr

text: Huomattava ero rotumääritelmän mukaiseen kokoon. Vaaleat silmät ja kirsu. Liian pitkä, lyhyt tai kapea kuono. Keltaiset hampaat. Pyöreät, kierot, ulkonevat silmät. Lyhyys rungon tyypissä. Veltto tai köyry selkä, möhömaha, pitkät ranteet, lyhyet lautaset. Muu kuin leikkaava purenta.


title: Gampr

text: Näytetty pelkurimaisuus tai virulenssi. Kaksikerroksisen karvapeitteen ja alusvillan puuttuminen. Piilokiveksisyys. Sokeus tai kuurous.


title: Gampr

text: Gampr tarkoittaa "voimakas, vahva, kookas". Näitä koiria ei pidä kouluttaa, sillä ne käyttäytyvät sen tarkoituksen mukaan mikä on kullekin tilanteelle välttämätöntä. Gampr on monikäyttöinen koira. Gampr tunnetaan Armeniassa monilla eri nimillä käyttötarkoituksesta riippuen. Susikoiraa kutsutaan nimellä "gelkheht" ("gel" = susi ja "hhehtel" = tukahduttaa), karhukoiraa nimellä "archashoon" (= karhukoira), pelastuskoiraa maanvyöryihin hautautuneiden ihmisten etsimiseen nimellä "potorkashoon" ja paimenkoiraa nimellä "chobanishoon" (= paimenen koira) tai "gampr" (= vahtikoira).


title: Gampr

text: Yksi gamprin pääpiirteistä on sen kyky tehdä itsenäisesti sopivia päätöksiä. Jos se näkee jonkun tarvitsevan sen apua, se suojelee häntä. Jos se ymmärtää ettei sen apua kaivata, se ei suojele kyseistä ihmistä. Se on hyvin sitoutunut ihmisiin, erityisesti yksilöt jotka elävät taloissa koska ne pitävät itseään perheenjäseninä.


title: Gampr

text: Tämän tyyppisiä koiria levisi kaikkialle Armenian ylängöille esihistoriallisista ajoista lähtien. Tämä on todistettu tuhansien petroglyfien perusteella joita on löytynyt alueen eri osista. Tutkiessaan turkkilaisen Kars'n kaupungin alueelta löytyneitä 13 000 vuotta vanhoja petroglyfejä professori Oktay Belli Stambulin yliopistosta väitti että Kars'n lähialueilla metsästettiin neoliittisella kaudella muutamien kesykoirien avulla. Kukaan ei tiedä varmuudella tarkkaa aikaa jolloin gampr kesytettiin, sillä varhaiset lähteet ovat melko epäselviä. Kotoperäisten lajien välillä on suuri eroavaisuus vielä kymmeniä tuhansia vuosia sitten, kun taas nykyinen gampr syntyi 3000 vuotta sitten.


title: Gampr

text: 15 000 - 12 000 vuotta eaa. vanhat petroglyfit joita on löydetty Armenian ylätasangolta näyttävät koiratyyppien suuren lukumäärän ja keskinäisen eroavaisuuden ja todistaa rodun kehityskaaren. Sadoista Ughtasarista ja Geghaman vuoristosta löydetyistä petroglyfeistä alle 20 % kaiverruksista muistuttaa nykyistä gampria. Loput puolestaan osoittavat erään toisen koiran jota ei enää ole olemassa merkittävää monimuotoisuutta.


title: Gampr

text: S. Dalin monografia, "Sevan plateau's transcaucasian shepherd dog, 1st millenium BC" kuvaili vuoden 1954 kaivauksen tuloksia Sevan-järvellä. Yhdeltä noin 800 - 1000 eaa. peräisin olevan kaivausalueen haudoista löydettiin hyvin säilynyt koiran luuranko. Vertaamalla pääkalloa nykyisen gamprin ja muiden koirien päihin Dal päätteli että kyseessä oli muinainen tyypillinen rodun edustaja, vaikka nykytyypissä on joitain merkittäviä eroavaisuuksia kuten pidempi ja kapeampi pää sekä vahvemmat hampaat. Dal päätteli että vaikka viimeisten 3000 vuoden valinta ja jalostusprosessi vaikuttivat koiran yleiseen ulkomuotoon ja kokoon, gampr oli jo syntynyt roduksi ensimmäisellä vuosisadalla eaa.


title: Gampr

text: Näiden löytöjen tuloksena nykyisin uskotaan että luonnonvalinta ja jalostus yli vuosituhansien tuotti nykyisen gamprin, rodun jossa on kaiverruksissa esitettyjen vanhempien koiratyyppien piirteitä mutta jolla kuitenkin on oma ainutlaatuinen fysiologiansa. Huolimatta muiden kansojen olettamuksista että koira on peräisin Armenian ylätasangon ulkopuolelta, niinkin kaukaa kuin Tiibetistä, Armenian ylängöllä on kotoperäinen koiralaji joka tunnettiin jo 12,000 eaa.


title: Gampr

text: Monilla maailman alueilla on ongelmia paikallisten koirarotujen suojelussa ja jalostamisessa. Maailman yhteisö on ymmärtänyt luonnollisten ja paikallisten kotieläinrotujen, koira mukaan lukien, suojelun olevan yksi kiireellisimmistä asioista planeettamme kulttuurillisen ja luonnollisen perinnön suojelussa. Vuodesta 1974 kaksi UNO:n organisaatiota ovat keskittyneet luonnollisiin rotuihin: UNEP ja FAO.


title: Gampr

text: Armeniassa gampreja kasvatetaan "Gampr", "Tiknapah", "Aralez" ja "Aspar" -klubeilla, ja lisäksi Amasia-kennelissä joka jatkaa jalostusta suojellaakseen rodun fenotyyppiä ja työskentelyominaisuuksia.


title: Gampr

text: Vain koiria joissa ei ole yhtään ei-gampr (mm. keskiaasianpaimenkoira, alabai, afganistaninpaimenkoira)-verilinjoja voidaan kasvattaa gampreina, jotta rotu pysyisi puhtaana. On kaksi gampr-linjaa, palatsinvartija-tyyppi ja laumanvartija-tyyppi. Laumanvartija-tyyppi on pienempi, väsymätön ja hieman arvaamattomampi. Palatsinvartija on isompi, neliömäisempi ja melko hyväntahtoinen mutta silti hyvin suojeleva. Sillä on taipumus olla vähemmän liikkuva ja pysytellä yhdessä paikassa. Armenian maahanhyökkäysten aikana viimeisten satojen vuosien aikana palatsinvartija on hajaantunut eikä niitä ole kuin muutama jäljellä syrjäisissä kylissä. Moni niistä vietiin pois maasta ja käytettiin muiden rotujen jalostukseen kuten keskiaasianpaimenkoiran ja Neuvostoliiton Red Star-kennelin koirien.


title: Gampr

text: Gampr on genotyypiltään ainutlaatuinen koska se kuuluu Armenian ylämaan muiden osien koirien haploryhmään joka on samanlainen vain Espanjan ja Skandinavian koirien kanssa.


title: Tuubakonsertto (Aho)

text: Kalevi Aho sävelsi konserttonsa tuuballe ja orkesterille vuosina 2000–2001 Harri Lidslen aloitteesta. Teos on kolmiosainen ja kestää noin 30 minuuttia. Sen kantaesitys järjestettiin 10. elokuuta 2001 Kansainvälisessä tuuba- ja baritonitorvikongressissa Lahdessa. Solistina toimi Lidsle, jota säesti Osmo Vänskän johtama Sinfonia Lahti.


title: Tuubakonsertto (Aho)

text: Konserton on levyttänyt Øystein Baadsvik Mats Rondinin johtaman Norrköpingin sinfoniaorkesterin kanssa BIS-levymerkin levylle (BIS-CD-1574), jolla kuullaan myös Ahon kontrafagottikonsertto.


title: Seututie 209

text: Seututie 209 on 5,4 kilometriä pitkä seututie Satakunnan maakunnassa. Seututie 209 alkaa Kiukaisten kirkonkylältä yhdystieltä 2194 ja johtaa kantatien 43 risteyksen kautta Panelian kylään yhdystielle 2172. Tie kulkee Euran kunnassa. Tien nimi on Kiukaisten ja kantatien 43 välillä "Yhdystie" ja kantatien 43 ja Panelian välillä "Mykorantie". Tien nopeusrajoitus on 80 km/h tai alempi.


title: Vega (saaristo)

text: Vega () on Norjassa, Nordlandin läänissä, sijaitseva noin 6 500 pienen saaren muodostama saaristo, jonka pääsaari on Vega. Saariston saaret ovat pääosin matalia ja pieniä, ja ne muodostuivat, kun vetäytyvä jäätikkö kulutti avomeren ja mannermaan välistä kallioperää. Vega on merkittävä lintualue, ja sen kosteikot ja matalat vedet ovat tärkeä lisääntymisalue monille linnuille.


title: Vega (saaristo)

text: Vegan saari asutettiin 10 000–11 000 ja pienemmät saaret 1 500 vuotta sitten. Saaristoon kehittyi vuosisatojen aikana omaperäinen kulttuuri, jossa haahkojen kasvatus on ollut tärkeänä osana toimeentuloa. Vegalaiset ovat keränneet haahkoilta sekä niiden untuvaa että munia. Haahkojen kasvatus ja kalastus ovat muodastaneen saaristoon kulttuurimaiseman, joka on valittu myös Unescon maailmanperintöluetteloon. Perinteinen kulttuuri oli vaikeuksissa erityisesti 1950-luvulla, jolloin Norjassa kannustettiin asutuksen keskittymiseen isoimpiin kaupunkeihin. Vegassakin monia saaria hylättiin, ja nykyään saariston 1 300 asuvat enää muutamalla saarella. Saarista kaikkiaan 56 on ollut asuttuna jossain historian vaiheessa.


title: Vega (saaristo)

text: Vegan saaristo sijaitsee Norjan länsirannikolla hieman pohjoisen napapiirin eteläpuolella. Saaristo on muodostunut tuhansista saarista, jotka kohoavat matalasta merestä. Saaristoon kuuluu noin 6 500 saarta, luotoa ja karia. Niistä selvästi suurin on Vegan saari, joka sijaitsee 10 kilometrin päässä mantereelta.


title: Vega (saaristo)

text: Vega on osa laajaa strandflat-muodostelmaa, joka ulottuu 50 kilometrin päähän rannikosta. Siihen kuuluu matalien saarien vöitä ja matalaa merialuetta niiden välissä. Strandflat muodostui, kun vetäytyvä jäätikkö kulutti kallioperää avomeren ja mannermaan väliseltä alueelta. Vegan saariston geologiaa määrittävät lisäksi sen eteläosan granittivuoret, jotka suojelevat saaristoa talvimyrskyissä. Pohjoisosissa kallioperässä on kalkkikiveä, joka rapautuessaan synnyttää ravinteikasta maaperää.


title: Vega (saaristo)

text: Vega on BirdLife Internationalin mukaan Euroopan tärkeimpiä lintualueita, koska sen kosteikot ja matalat vedet ovat merkittäviä monille linnuille. Kaikkiaan noin 228 lintulajia on havaittu saaristossa, ja niistä noin 110 pesii siellä. Pesimälintuihin kuuluvat muun muassa kuikka, kaakkuri, harmaahaikara, kapustarinta, töyhtöhyyppä, punajalkaviklo, suokukko, kuovi ja taivaanvuohi. Se on lisäksi Norjan merkittävin merihanhen pesimäalue, ja siellä asustaa merkittäviä määriä merisorsia, laulujoutsenia, sinisorsia ja kahlaajia.


title: Vega (saaristo)

text: Vegan saariston merivesi on melko kirkasta ja siinä on paljon ravinteita, sillä merivesi vaihtuu alueella melko nopeasti Suurin osa merenpohjasta on kovaa ja paikoin kasvaa laajoja merileväesiintymiä. Kelppimetsät peittivät aiemmin merkittävän osan Vegan saariston merenpohjasta, mutta 1970-luvulla "Strongylocentrotus droebachiensis" -merisiilin joukkoesiintymät tuhosivat ne. Kelppimetsät ovat sittemmin alkaneet uusiutua.


title: Vega (saaristo)

text: Ensimmäiset ihmiset saapuivat Vegan saarelle 10 000–11 000 vuotta sitten. Ensimmäiset asukkaat olivat metsästäjä-keräilijöitä. Vegan saaren lisäksi noin 3 000–5 000 vuotta sitten merestä alkoi jääkauden jäljiltä nousta myös muita matalia saaria. Vegaa ympäröiville saarille ihmiset asettuivat noin 1 500 vuotta sitten, mutta saarten ensimmäiset asutukset olivat vain kausittaisia.


title: Vega (saaristo)

text: Haahkojen paimentamisesta Norjassa on kirjallisia todisteita jo 800-luvulta, ja Vegan saaristosta tuli perinteen keskuspaikkoja. Haahkojen munien ja untuvan kerääminen olikin merkittävä elinkeino koko Helgelandin rannikolla keskiajalta 1900-luvulle. Saarten talous linkittyi vuodesta 1560 lähtien voimakkaasti Bergeniin, sillä silloin määrättiin, että kaikkien Norjan pohjoisilta alueilta etelään suuntaavien kauppatavaroiden piti kulkea Bergenin kautta. Bergenin vaikutusvalta alkoi hiipua hiljalleen. Suuren Pohjan sodan jälkeen venäläiset alkoivat tehdä kauppaa Nordlandissa. Kauppa vapautui lopullisesti vuonna 1813.


title: Vega (saaristo)

text: Perinteinen kulttuuri ajautui murroskauteen 1800-luvun lopulla ja 1900-luvun alussa, kun väestönkasvu ja monet innovaatiot rohkaisivat ihmisiä muuttamaan mantereella tai Amerikkaan. Seuraava merkittävä murros tapahtui 1950-luvulla, kun Norjassa päätettiin väestön keskittämisohjelmasta. Tällöin lähes kaikki Vegan saaret autioituivat, Hysværin ja Skogsholmenin koulut lakkautettiin, eikä postipalvelut enää jatkuneet. Ihmisille maksettiin jopa avustuksia, jotta ne muuttaisivat pois saarilta. Rajotteista huolimatta jotkut, varsinkin vanhemmat asukkaat jäivät saarille ja monet pitivät vanhan talonsa kesäkäytössä. 1900-luvun lopussa tilanne on kuitenkin hieman kääntynyt. Vegan kunta on pyrkinyt rohkaisemaan saariston hyödyntämiseen vanhojen kulttuuriperinteiden säilyttämiseksi.


title: Vega (saaristo)

text: Saarista kaikkiaan 56 on ollut jossain historian vaiheessa asuttuna. Osissa saarista on vain yksi talo, ja osa asumuksista on ollut vain kausittaisessa käytössä. Suurimmat asutukset ovat olleet Vegan ja Skjæværin saarilla. Nykyään pienemmissä saarissa ei ole enää asukkaita, ja yhteensä saaristossa elää noin 1 300 ihmistä. Maanviljely on tärkein elinkeino, mutta saaristossa elää myös 25 kalastajaa. Lisäksi osa väestä saa elantonsa palveluammateista, öljyteollisuudessa ja pienimuotoisesta matkailusta.


title: Vega (saaristo)

text: Vegan saaristo on avoin kulttuurimaisemansa, jonka muokkaamisen aloittivat kalastajat ja metsästäjät yli 10 000 vuotta sitten. Useiden sukupolvien aikana saarelaiset ovat muokanneet kulttuurimaisemasta ainutlaatuisen kokonaisuuden. Alueella ei ole suuria monumentteja tai rakennelmia, mutta historia ja kulttuuriperinteet ovat välittyneet eteenpäin paikallisten ihmisten kehitettyä keinoja käyttää rannikon rikkaita luonnonvaroja. Alue valittiinkin vuonna 2004 Unescon maailmanperintöluetteloon.


title: Vega (saaristo)

text: Kulttuurijärjestö ICOMOS:n asiantuntijoiden mukaan Vegan saaristolla on yleismaailmallinen kulttuuriarvo. Saariston haahkojen kasvatus on ainutlaatuinen kulttuuriperinne, jonka suorittamisessa naisilla on aina ollut merkittävä asema. Saariston asukkaat houkuttelivat villejä haahkoja pesimään samassa paikassa tarjoamalla niille rakennelman, jossa pesiä. Kivestä tai puusta tehty rakennelman reunoille tuotiin merilevää, jotta se muistuttaisi haahkojen luonnollisia pesimäpaikkoja. Suurimmissa pesimärakennelmissa saattoi olla 1 000–1 400 lintua. Saaristossa oli 1800-luvulla 17 haahkarakennelmaa, ja parhaimmillaan vegalaiset saivat kolmanneksen tuloistaan untuvien keräämisestä. Lisäksi kotitaloudet käyttivät itse haahkojen munia.


title: Vega (kunta)

text: Vega on Nordlandin läänissä, Norjassa, sijaitseva hieman yli tuhannen asukkaan kunta, joka koostuu noin 6 500 pienestä saaresta. Vegan saariston pääsaari on Vega, jonka mukaan myös kunta on nimetty. Saaristossa on ollut asutusta jo kivikaudelta asti, mikä tekee siitä yhden Pohjois-Norjan vanhimmista asutuksista. Tammikuussa 2013 tehdyn väestönlaskennan mukaan Vegan kunnassa oli 1 238 asukasta. Vuodesta 2004 Vegan saaristo on kuulunut UNESCOn maailmanperintökohteisiin.


title: Vega (kunta)

text: Meri-ilmaston ansiosta saaristossa viihtyy 210 eri lintulajia, sekä 10 eri orkidealajia.


title: Nefilim

text:
Nefilit (hepreaksi נְפִילִים "langenneet" tai "pudonneet") ovat isokokoisia olentoja jotka esiintyvät Raamatun alkutekstissä, erityisesti Genesiksessä ja Numerissa. Myös muista Raamatun teksteistä löytyy viitteitä nefileihin. Käännöksissä heitä kutsutaan usein jättiläisiksi.
Targum Jonathanin teorian mukaan nefilit olivat grigoreitten sekä naispuolisten ihmisten risteytyksiä.


title: Channel Four

text: Channel Four on suomalainen tanssiorkesteri.


Suomen punaisen kaartin Ruotsin pataljoona (eli SPKRP) oli sosialistien Ruotsissa 1918 perustama aseellinen, vapaaehtoisista muodostettu joukko-osasto, jonka tarkoituksena oli valmistella hyökkäystä Ruotsista Pohjois-Suomen alueelle. Pataljoonalla oli oma ohjesääntö ja myös erillinen sotilaallinen päiväkäsky, jossa määriteltiin joukko-osaston tavoitteet.


title: Suomen punaisen kaartin Ruotsin pataljoona

text: Pataljoonan esikuntaan kuului seuraavia, salanimiä käyttäneitä, mutta myöhemmin tunnistettuja henkilöitä: komentaja "Mäntymäki" (Jussi Railo), suomalainen apulainen "Heino" (Mauno Heimo), ruotsalainen apulainen "Fredriksson" (Henrik Johan Paulin), adjutantti "Korpela" (Yrjö Karppanen), taloudenhoitaja "Vinter" (Herman Hurmevaara), apulaistaloudenhoitaja "Bohlin" (nimeä ei tiedetä), instruktöri eli sotilasohjaaja "Kivi" (jääkäri Heikki Feodor Repo) ja terveysasiamies "Feld" (nimeä ei tiedetä).


text: Osastoon kuuluvia harjoitteli Luulajassa, Malmivaarassa, Jällivaarassa ja Kiirunassa sekä Seittenkarissa. Pataljoonan komentajana toimi 1919–1920 Jussi Railo. Sen toiminta hiipui vuoteen 1921 mennessä, kun Ruotsin valtiollinen poliisi oli paljastanut organisaation ja sen hyökkäyksen valmistelun.


title: Mars-500

text: Mars-500 oli kolmivaiheinen miehitettyä Mars-lentoa simuloiva maanpäällinen kokeilu. Koejärjestelytilat sijaitsivat Venäjän tiedeakatemian Biolääketieteellisten ongelmien instituutissa (IBMP) Moskovassa, Venäjällä. Koe on IBMP:n ja Euroopan avaruusjärjestön yhteistyöprojekti. Kokonaiskoeaika 640 päivää on jaettu kolmeen vaiheeseen. Kussakin vaiheessa vapaaehtoiset miehistön jäsenet elivät ja työskentelivät eristyksissä muusta maailmasta avaruusaluksen mallin sisällä. Yhteyksiä ulkopuoliseen maailmaan oli rajoitettu ja niissä oli 20 minuutin simuloitu viive (aika mikä kestäisi radiosignaalilta kulkea Marsiin). Myös elintarvikkeita oli rajallinen määrä.


title: Mars-500

text: Kokeilulla saatiin tietoa pitkäaikaisen eristyksen psyykkisistä ja lääketieteellisistä vaikutuksista muun muassa stressitasoon, hormonitasoon ja immuniteettiin, unen laatuun ja tunnetilaan, sekä tietoa ravinnelisien vaikutuksesta. Kokeilussa simuloitiin kaikkia Mars-lennon vaiheita. Miehistön tehtävänä oli itsenäisesti ja luovasti selviytyä tehtävistään. He organisoivat omaa työtään ja tutkivat omaa ja toistensa terveydentilaa, valvovat ja ohjaavat koetilan laitteistoja, sekä suorittavat tieteellisiä kokeita. Kokeessa simuloitiin myös erilaisia Mars-lennon hätätilanteita ja tutkittiin miehistön reaktioita niihin. Miehistö söi samaa ruokaa kuin Kansainvälisellä avaruusasemalla. Pitkillä avaruuslennoilla ongelmana olisi myös painottomuuden terveysvaikutukset, mitä Mars-500 ei pysty simuloimaan. Kansainvälisellä avaruusasemalla suoritettavissa kokeissa saadaan tietoja painottomuuden ja säteilyn vaikutuksista ihmisiin.


title: Mars-500

text: Ensimmäinen, viisitoista päivää kestävä koe suoritettiin 15.–29. marraskuuta 2007. Tämän vaiheen tarkoituksena oli testata teknisiä välineitä, tiloja ja toimintatapoja.


title: Mars-500

text: Toinen, 105 päivää kestävä koe alkoi 31. maaliskuuta 2009, kun kuusi vapaaehtoista ryhtyi työskentelemään kokeen eristetyssä asuinkompleksissa. Vaihe saatiin päätökseen 14. heinäkuuta 2009.


title: Mars-500

text:
Kokeen kolmas ja pisin vaihe, jonka tarkoitus oli simuloida täydellistä 520 päivää kestävää Mars-lentoa, alkoi 3. kesäkuuta 2010 kello 13:49 paikallista aikaa Moskovassa. Se oli ensimmäinen täysimittainen Mars-lennon simulaatio. Kokeeseen osallistui kuusi miestä: italialais-kolumbialainen Diego Urbina, ranskalainen Romain Charles, venäläiset Sukhrob Kamolov, Alexey Sitev, Alexandr Smoleevskiy ja Mikhail Sinelnikov, sekä kiinalainen Wang Yue. Koe päättyi 4. marraskuuta 2011.
Eristystilat koostuivat viidestä erilaisesta hermeettisesti suljetusta moduulista. Kolme moduulia simuloi avaruusalusta, yksi Marsin laskeutumisalusta ja yksi Marsin pinnan olosuhteita. Moduulien kokonaistilavuus on 550 m³.


title: Mars-500

text:
Tilat sisälsivät kaikki koejärjestelyssä vaaditut laitteistot. Näitä ovat viestintä ja valvonta, ilmastointi ja ilmansyöttö, veden syöttö, sähkötyöt, jätteiden käsittely, ilman ja veden laadun tarkkailu ja osittainen kierrätys, lääketieteellinen välineistö, tulipaloihin ja muuhun turvallisuuteen liittyvät valvontajärjestelmät, hätälaiteisto jne. Moduuleissa oli keinotekoinen ilmasto normaalissa ilmanpaineessa.
Sylinterimäinen 3,6 × 20 m asuinmoduuli koostui kuudesta erillisestä osastosta: keittiö-ruokailutilat, olohuone, päävalvomohuone, vessa ja kaksi makuuhuonetta.


title: Sine Ira

text: Sine Ira on kotkalainen rap-yhtye, jonka muodostavat KG ja LL.


title: Sine Ira

text: Sine Ira on perustettu vuonna 2003. Vuonna 2006 se solmi levytyssopimuksen Löyly-Viihteen kanssa. Sine Ira vaihtoi kuitenkin levy-yhtiön Yellowmic Recordsiin syksyllä 2008. Yhtyeen debyyttialbumi "KG & LL" julkaistiin 19. toukokuuta 2010.


title: KG & LL

text: KG & LL on kotkalaisen rap-yhtye Sine Iran debyyttialbumi, joka julkaistiin 19. toukokuuta 2010. Albumin julkaisi Yellowmic Records -levy-yhtiö ja sen vastaavana tuottajana toimi Pyhimys, joka myös vierailee levyllä nimellä "Michael J. Fix". Albumin nimi tulee yhtyeen jäsenten Kenneth G ja Llapsi (Liikkuva Lapsi) nimikirjaimista.


title: You Me at Six

text: You Me at Six on englantilainen alternative rock -yhtye Weybridgestä, Surreystä. Se perustettiin vuonna 2004, mutta tuli yleisön tietoon vuonna 2008 debyyttialbumillaan "Take Off Your Colors". Nykyiseen kokoonpanoon kuuluu Joshua (Josh) Franceschi (laulu), Max Helyer (rytmikitara, taustalaulu), Matt Barnes (basso), Chris Miller (kitara) ja Dan Flint (rummut). Yhtyeen musiikkia kuvaillaan vaihtoehtorockiksi, powerpopiksi ja emoksi. You Me At Six julkaisi ensimmäisen albuminsa "Take Off Your Colors" Slam Dunk Recordsin kautta 8. lokakuuta 2008. "Hold Me Down" julkaistiin Virgin Recordsin kautta 11. tammikuuta 2010. "Sinners Never Sleep" julkaistiin Virgin Recordsin kautta 3. lokakuuta 2011.


title: You Me at Six

text: "Sinners Never Sleep" albumilla on myös vierailevia artisteja: Oliver Sykes Bring Me The Horizonista ja Winston McCall Parkway Drivesta.


title: You Me at Six

text: You Me At Six on esiintynyt Suomessa Paramoren lämmittelijänä 29. marraskuuta 2009 ja vuoden 2014 Ruisrockissa 6. heinäkuuta.


title: You Me at Six

text: Joe Philips potkittiin pois bändistä ja hänet korvattiin Dan Flintillä juuri ennen ensimmäisen levyn julkaisemista. Yhtye oli ehdolla parhaimmaksi brittibändiksi vuosina 2008, 2009 ja 2010 "Kerrang! Awards"-gaalassa, joka kerta palkinnon voitti Bullet For My Valentine. Yhtye julkaisi toisen albuminsa, nimeltään Hold Me Down 11 päivä tammikuuta 2010, joka pääsi TOP5 listaan Britanniassa. Tämä albumi sisältää singlet ”Underdog”, joka pääsi sijalle 49, ”Liquid Confidence”, joka oli korkeimmillaan 86 sijalla. Yhtye teki ilmoituksen, että he olisivat menossa takaisin studioon helmikuun alussa/maaliskuuta 2011 valmisteilla äänittämään kolmatta albumiaan, "Sinners Never Sleep", joka julkaistiin Isossa-Britanniassa 3. lokakuuta 2011.Yhtyeen Kotisivu


title: Medal of Honor (vuoden 2010 videopeli)

text: Medal of Honor on EA Los Angelesin ja Digital Illusions CE:n kehittämä ensimmäisen persoonan ammuntapeli, joka on "Medal of Honor" -pelisarjan kolmastoista osa. Electronic Arts julkaisi pelin lokakuussa 2010 Microsoft Windowsille, PlayStation 3:lle ja Xbox 360:lle. Aikaisemmista osistaan poiketen peli sijoittuu toisen maailmansodan sijaan Afganistanin sotaan.


title: Medal of Honor (vuoden 2010 videopeli)

text: "Medal of Honorin" yksinpeli käyttää suuresti muokattua versiota Unreal Engine 3 -pelimoottorista sekä moninpelin suhteen Frostbite Engineä.


title: Medal of Honor (vuoden 2010 videopeli)

text: Pelin verkkomoninpeli sai jo ennen julkaisua osakseen kritiikkiä, sillä moninpelitilassa pelaaja voi asettua Taliban-terroristien rooliin Ison-Britannian puolustusministeriön Liam Fox kritisoi peliä ja totesi, että ”on järkyttävää, että joku kuvittelee Talibanin brittisotilaita vastaan tekemien tekojen uusimisen videopelissä olevan hyväksyttävää”. Hän epäili, ettei kukaan kansalainen haluaisi ostaa niin ”epäbrittiläistä” peliä. Hän kehottaisi jälleenmyyjiä osoittamaan tukensa brittiarmeijalle kieltäytymällä myymästä ”tätä mautonta tuotetta”. Itse pelissä ei kuitenkaan ole kuvattu brittijoukkoja.


title: Medal of Honor (vuoden 2010 videopeli)

text: Kanadan puolustusministeri Peter MacKay kritisoi myös peliä. Hänen mukaansa on väärin, että kuka tahansa, etenkin lapset, voivat pelata Talibanin roolia. ”Kanada ja sen liittolaiset ovat taistelleet aivan liian kauan Afganistanissa, eikä se ole peliä”.


title: Medal of Honor (vuoden 2010 videopeli)

text: Tanskalaiset sotaveteraanit kauhistuivat siitä, että peli sijoittuu Helmandin maakuntaan, jonne tanskalaiset joukot on sijoitettu. Tanskan puolustusministeri Gitte Lillelund Bechin mukaan se on ”mautonta” ja hän tukee peliä vastustavia veteraaneja. Pelin kieltämistä Tanskassa ei kuitenkaan suunnitella. Bech luottaa ”Tanskan nuorison kykenevän erottamaan väärän ja oikean”.


title: Medal of Honor (vuoden 2010 videopeli)

text: Kehittäjien vastauksen mukaan pelin sisäinen todellisuus kuitenkin vaatii Talibanin sisällyttämistä peliin. Electronic Artsin tiedottaja Amanda Taggart kertoi AOL Newsin haastattelussa, että ”useimmat meistä ovat tehneet tätä jo seitsemänvuotiaasta asti: jos joku on poliisi, jonkun on oltava roisto, jonkun on oltava merirosvo ja jonkun pitää olla alien – "Medal of Honorin" moninpelissä jonkun pitää olla Taliban.” EA:n Fran Gibeau huomioi myös, että videopeleissä on usein aiemminkin asetettu pelaaja vihollisen, kuten natsin tai terroristin rooliin.


title: Medal of Honor (vuoden 2010 videopeli)

text: "Medal of Honorin" talibanit nimettiin uudestaan ”Op For” -nimellä kritiikin jälkeen.


title: Vesirakentaminen

text: Vesirakentaminen tai "vesistörakentaminen" on vesistön muuttamiseen tähtäävää rakentamistoimintaa. Tätä voi olla ruoppaus, täyttäminen, uusien vesiuomien kaivaminen. Vesirakentamista harjoitetaan vesistöjen käytön tai suojelun edistämiseksi, tulvien ehkäisemiseksi tai maanviljelys- tai metsämaan kuivattamiseksi.


title: Vesirakentaminen

text: Vesirakentamisessa käytettäviä rakenteita ovat padot, penkereet, tekojärvet, ojat, ruoppaukset ja läjäysalueet. Vesirakentaminen vaikuttaa jokien ja järvien vedenkorkeuksiin, virtaamiin tai pohjanmuotoihin sekä vesiympäristöön ja luonnonolosuhteisiin. Rakentamisesta aiheutuvat haitat on minimoitava niin, että luonnonoloille, kalakannoille ja rannan tai vesialueen omistajalle ei aiheudu vahinkoa.


title: Vesirakentaminen

text: Suomen vesilain mukaan vesirakentamiseen, silloin kun se aiheuttaa edellä kuvattuja seurauksia, tarvitaan lupa.


title: .aq

text: .aq on Antarktiksen Internet-maatunnus verkkotunnuksille. Se on varattu etelämerellä ja Antarktiksen alueella toimiville organisaatioille. Tunnuksen käyttö aloitettiin 1992. Sitä ylläpitää Peter Mott ja Mott and Associates. Verkkoyhteyden voi muodostaa Antarktikselle ainoastaan satelliititse.


title: Prodigy (artisti)

text: Lance Albert Damon Johnson Banks (2. marraskuuta 1974 – 20. kesäkuuta 2017 Las Vegas, Yhdysvallat), taiteilijanimeltään Prodigy, oli yhdysvaltalainen rap-artisti ja Mobb Deep -rapduon toinen jäsen.


title: Prodigy (artisti)

text: Hänet pidätettiin aseiden ja huumeiden hallussapidosta 2000-luvun puolivälissä ja tuomittiin vuoden 2007 lopulla kolmeksi ja puoleksi vuodeksi vankeuteen, josta tuomiosta hän kärsi kolme vuotta. Vapautumisensa jälkeen vuonna 2012 hän julkaisi elämäkertakirjan "My Infamous Life".


title: Prodigy (artisti)

text: Prodigy joutui sairaalahoitoon sirppisoluanemian - jota hän oli sairastanut jo syntymästään saakka - vuoksi muutama päivä ennen kuolemaansa. Hän menehtyi tukehtumalla kananmunaan sairaalassa syömällään aamiaisella 20. kesäkuuta 2017 Las Vegasissa.


title: .ar

text: .ar on Internet-maatunnus Argentiinalle. Tunnusta ylläpitää NIC Argentina. Tunnuksella on lisäksi useita toisen tason tunnuksia. Tunnus otettiin käyttöön 1987. Marraskuussa 2008 erikoismerkkien, kuten ñ, á, é, í ó, ú, ä, ë, ï, ö, ja ü käyttö sallittiin.


title: Vauban (asuinalue)

text: Vauban on Freiburgin esikaupunki Saksassa. Alue on entinen kasarmialue, joka toimi toisen maailmansodan jälkeen Ranskan sotilastukikohta.


title: Vauban (asuinalue)

text: Vaubanissa vuonna 2009 autotiheys oli 220 per 1000 asukasta, kun se oli Freiburgissa 550 per 1000 asukasta kohti. Paikalliset asukkaat tekivät aloitteen autojen vähentämiseksi. Keinoihin sisältyivät autoilun on kieltäminen monilla kaduilla, katupysäköintikiellot, ei kotiparkkipaikkoja, parkkipaikkamaksu 30 000 $ yhdessä kahdesta parkkitalosta. Hyvä julkinen liikenne mukaan lukien pikabussit ja raitiovaunut, hyvä pyörätieverkosto, Kimppakyyti ja paljon vihertilaa.


title: Vauban (asuinalue)

text: Useissa taloissa vesi lämmitetään aurinkolämmityksellä, omalla katolla. Keskuslämmitys toimii lämmön ja sähkön yhteistuotannolla puulastuista. Lisäksi Vaubanissa on ainakin 270 passiivitaloa. Esimerkiksi Time lehden mukaan vuonna 2009 energiakonsultin omassa, 90 neliön passiivitalossa Vaubaussa vuodesta 1997, hän on maksanut lämmitys- ja sähkökustannuksia 200 euroa vuodessa. Talo tuottaa itse 60 % sähköstä ja 30 % lämpimästä vedestä.


title: Muumi ja suuri salaisuus

text:
Muumi ja suuri salaisuus on vuonna 2006 ilmestynyt lapsille suunnattu kuvakirja, joka perustuu Tove Janssonin luomiin muumihahmoihin.
Muumiperhe on uintiretkellä, kun heidän iloiseen joukkoonsa liittyy onneton Hosuli. Hän uskoo Muumipeikolle suuren salaisuuden, jota kukaan muu ei tiedä ja josta tulee hassu olo.


title: Muumi ja suuri salaisuus

text: Hosulin pulma vetää vertoja jopa hänen hienolle nappikokoelmalleen, ja niin Muumipeikko päättää auttaa uutta ystäväänsä.


title: .as

text: .as on Amerikan Samoan Internet-maatunnus, jota ylläpitää AS Domain Registry. Tunnus otettiin käyttöön 1997. Sen rekisteröinnille ei ole rajoituksia, ja useat .as-päätettä käyttävät verkkosivut eivät ole Amerikan Samoaan yhteydessä millään tavalla. "AS" tai "A/S" on joissakin valtioissa osakeyhtiön lyhenne, kuten Norjassa, Tanskassa ja Tšekissä, mistä johtuen eräät yritykset ovat ottaneet .as-päätteen käyttöönsä.


title: Barcelonan metron linja 8

text: Barcelonan metron linja 8 on Ferrocarrils de la Generalitat de Catalunyan liikennöimä Barcelonan metron linja. Se yhdistää L'Hospitalet de Llobregatin, Cornellà de Llobregatin ja Sant Boin kunnat Barcelonan Sants-Montjuïcin alueella sijaitsevalle Plaça Espanyan asemalle. Linjalla 8 on käytössä sama lippujärjestelmä kuin TMB:n linjoilla ja sitä merkitään metrokartoissa vaaleanpunaisella värillä. Se avattiin metrolinjana vuonna 2003, mutta kyseisellä linjalla kulki nykyistä metroa vastaavia lähijunia jo kauan ennen tätä. Alun perin rataosuus rakennettiin vuonna 1912 ja sillä on edelleen metron lisäksi myös lähijunaliikennettä.


title: Barcelonan metron linja 8

text: Asemien yhteydessä näkyvät vaihtomahdollisuudet muihin metrolinjoihin ja Renfen juniin. Myös rakenteilla oleva linja 9 on merkitty.


title: .at

text:
.at on Itävallan Internet-maatunnus, jota ylläpitää NIC.AT. Tunnuksella on neljä toisen tason verkkotunnusta:
Tunnus on saatavilla myös suoraan toiselle asteelle.


title: .au

text: .au on Australian Internet-maatunnus. Tunnusta alkoi alun perin jakaa Jon Postel vuonna 1986 Kevin Robert Elzille Melbournen yliopistossa. .au-domainia ei ole mahdollista rekisteröidä suoraan toiselle tasolle.